text:
Rutsiro: Utugari tubiri twihanangirijwe kubera twagaragaweho guhungabanya umutekano
Ubwo kuri uyu wa gatatu tariki ya 10 Kamena 205 umurenge wa Gihango wo mu karere ka Rutsiro wakoraga inama yaguye y’umutekano yahuje abayobozi b’umurenge,ab’utugari ndetse n’abaimidugudu banenze utugari 2 dukunze kuza ku isongs mu gukora ibyaha.
Akagari ka Murambi n’akagari ka Bugina twanenzwe kubera ko ngo dukunze guhungabanya umutekano aho ngo abantu banywabagasinda barangiza bakarwana ndetse bakanaremana uruguma.
Umunyamabanga nshingwabikorwa w’umurenge wa Gihango Muhizi Patrick yagize ati’ twanenze utu tugari ahanini ugendeye ku nshuro utu tugari dukora amanyanga yiganjemo urugomo tukaba twasabye abayobozi batwo kujya bafungisha utubari hakiri kare kuko abantu banywa bagasinda barangiza bagakora urugomo aiko tunasaba abaturage ko bajya banywa inzoga nke ndetse bakanacuruza inzoga zemewe kuko byagaragaye ko hari n’abanywa ibikoranoâ€
Giramariya Marie Goreti uyobora akagari ka Murambi yavuze ko hafashwe ingamba zo guhozaho ijisho abanywa inzoga kugirango  batazajya banywa basinda.
Ati†twafashe ingamba zo kujya tugenzura abanywa bagasinda tukababwira abagataha kare bityo umutekano ku buryo utahungabanayaâ€
Mugenzi we nawe banaenganywe Yadufashije Viateur nawe yavuze ko yahagurukiye abasinda bagakora urugomo aho ngo abasindaga bari abacukuzi b’amabuye y’agaciro barangiza bagakora urugomo,zimwe mu ngamaba babafatiye ni uko basabye ababahemba kubahembera kuri za konti ngo ku buryo bazajya banywera kure ntibakore urugomo aho bakorera ikindi ngo ni ugukaza amarondo akazajya afungisha abatinze gutaha.
Ibyaha bikunze kugaragara muri utu tugari ni ugukubita no gukomeretsa kubera ubusinzi,mu myaka 2 ishize umurenge wa Gihango ubarizwamo utu tugari ukaba ariwo uza imbere mu gukora ibyaha mu mirenge 13 igize akarere ka Rutsiro ngo hakaba harafashwe ingamaba zikomeye zo gukumira ibyo byaha nk’uko umuyobozi w’uyu murenge abitangaza.


c: text/html

text:
Igitaramo cya mbere cya Groove Awards Tour giheruka kuba kuwa 23 Ukwakira 2016 kuri Bethesda Holy Church ku Gisozi, cyitabiriwe n’umubare munini w’abakunda indirimbo zihimbaza Imana.
Ubuyobozi butegura ibi bihembo bwatangaje ko hagiye kuba ikindi gitaramo gikomeye kizaba kuwa 5 Ugushyingo 2016 kuri kuri New Life Bible Church ku Kicukiro hafi na Kagarama Secondly school.
Mu kiganiro na Pastor Kaiga John ukuriye akanama nkemurampaka muri Groove Awards Rwanda, yatangaje ko iki gikorwa kibafasha gukomeza gushyira mu bikorwa icyerekezo cy’ibihembo bya Groove Awards cyubakiye ku ngingo eshatu[kuzamura, kugaragaza no kumenyekanisha impano z’abaririmbyi ba Gospel muri Afurika].
Yagize ati “Groove Tour yifujwe n’Abanyarwanda , itangazamakuru ribidufashamo kandi koko natwe twabonaga ko bikwiye. Kugeza ubu ibyo badusabye tugasanga bikwiye twabishyize mu bikorwa ariko kandi nibindi bizagenda bikorwa neza uko ubushobozi bugenda buboneka.”
Yongeyeho ko ubuyobozi bwa Groove Awards bwiteze umubare munini w’abantu bazitabira iki gitaramo ashingiye ku migendekere y’icyabanjirije uru rugendo giherutse kubera kuri Bethesda Holy Church.
Ati “Icya mbere cyarabaye kandi cyagenze neza kuko twabonye abantu bakabakaba ibihumbi bitatu, abahanzi bari bitabiriye uretse abari bamaze gushyirwa mu cyiciro cya kabiri ari cyo kizakora ku wa Gatandatu. Turasaba Abanyarwanda bose bakunda indirimbo zihimbaza Imana n’abafite abahanzi bakunda bari muri Groove Awards 2016 ko bazaza kubashyigikira kuko ivugabutumwa bakora rikwiye gukomeza kwamamara.”
Mbere y’uko ibitaramo bya ‘Groove Tour’ bitangira habanje kubaho igikorwa kigamije gushaka impano nshya binyuze muri gahunda yiswe ’Gifted voices’. Abahanzi bakizamuka n’abataramenyekana baririmbye indirimbo zabo ndetse n’abigana iz’abandi hagamijwe kureba ubushobozi bwabo kugirango uzaba uwa mbere azakorerwe indirimbo muri studio ikomeye hano mu Rwanda bityo anakurikiranwe na Groove Awards Rwanda.
Pastor Kaiga John ati “Gifted Voices nayo ku nshuro ya mbere yatweretse ko abahanzi bahari baririmba indirimbo zihimbaza Imana, twabonye impano zitandukanye kandi zikeneye gushyigikirwa, aha nabwo turasaba abantu biyumvamo impano yo kuririmba ko baza bakarushanwa n’abandi. Birashoboka ko umuntu wumvaga ko ijwi rye ritashobora kuririmba cyangwa akumva aririmbye ntaho yagera byamubera inzira ikomeye yo gusohoza inzozi ze binyuze muri Gifted Voices.”
Iki gitaramo kizabera kuri New Life Bible Church ku Kicukiro kuwa 5 Ugushyingo 2016 kizitabirwa na benshi mu bahanzi baririmba indirimbo z’Imana biganjemo abakunzwe ndetse kwinjira nta kiguzi.

robotstxt: allowed

filter: keep


text:
Imana yankuye mumwijima inyereka umucyo!
Navutse mu mwaka wa 1914 ku Muramvya ku Gataka, ni ku misozi iri haruguru ya Uvira, muri Kivu y’Amajyepfo, muri Republika Iharanira Demokrasi ya Kongo. Ubu ndi hafi kugeza imyaka ijana. Data yitwaga Mushoza, akaba yari afite abagore batatu n’abana 18, cyane cyane ko twabyirutse agakiza kataragera muri Kariya Karere k’i Murenge twari dutuyemo.
Icyo gihe abantu benshi barangwaga n’imihango ya gipagani, harimo guharika bakageza ku bagore bane, kwambara inigi n’inyereri, n’ibitare, n’igiseke, n’icwende, n’umubavu, n’umuheto, n’igisabo n’umubirikira, n’umuzimu w’umushumba, n’ingeregeri no kwambara ibisango, ndetse no gukora umuhango wo kugangahura iyo habaga hari umuntu wishye n’inkuba.
Ku batazi icyo kugangahura bisobanura: iyo inkuba yakubitaga, nta wagombaga kurya, kunywa, nta n’umubyeyi wagombaga konsa ndetse ntanuwanywaga inkono y’itabi, kugeza aho umupfumu yazaga agakora imihango y’ubupfumu no kuminjagira imiti muri urwo rugo, yayirangiza akaba aribwo aha abantu uburenganzira bwo gusubira mu buzima busanzwe. Ubwo nibwo buzima twari tubayemo.
INTANGIRIRO Y’UBU BUHAMYA
Ijambo ry’Imana: Yohana 3:3
Numvise ijambo ry’Imana ubwa mbere no kwakira agakiza mu mwaka wa 1936. Uko byagenze: twari dutuye ku Gahunga, haruguru gato ya Uvira hafi yo ku Munanira. Twakundaga kujya kudaha umuroba epfo ahitwa mu Kavimvira (Uvira). Nuko dutashe twikoreye umuroba, tugera ahitwa Kiromoni dusanga ahantu bari kubwiriza ijambo ry’Imana mu i Kanisa (Itorero). Nari kumwe n’umugabo witwa Muhasha Ezekiel wo mu muryango w’Abashombo dusigarana aho twumva ijambo ry’Imana, abandi twari kumwe baradusiga. Babwirije ijambo rivuga ngo hari i Byiringiro ko abapfuye bazazuka bakongera bakabaho mu Bwami bw’Imana iteka, nkuko Yesu nawe yapfuye akazuka (I Abatesalonike 4:13-14), nuko ndaryemera nakira agakiza.
Nyuma yaho gato twarimutse tuva aho ku Gahunga, tujya ahitwa i Muhungu naho ni mu gihugu cy’ibufurero, ari naho murumuna wanjye Mwungura yakiririye agakiza ahita atangira n’umurimo wo kwigisha ubutumwa bw’ijambo ry’Imana (niwe wabaye Umwigisha wa mbere w’ijambo ry’Imana muri kariya Karere twari dutuyemo). Yakurikiwe na Kajabika tumaze kwimukira ahitwa i Mushojo hafi yo mu Rubuga, ndetse n’Umudamu witwa Kibihira (Umudamu wa Bitwenge Petero). Abo uko ari batatu babatirijwe rimwe mu mwaka wa 1944 i Remera. Mwungura yabatijwe ku izina rya Matayo, Kajabika abatizwa ku izina rya Andrea, naho Kibihira abatizwa ku izina rya Elizabeth. Bamaze kubatizwa bahise batangiza itorero aho i Mushojo, ari naryo Torero ry’Imana rya mbere ryabayeho hariya mu Karere k’i Murenge. Ariko kuberako twari tutaragira inariribonye ihagije mu ijambo ry’Imana, twahamagaye umu Pasitori witwa Gakoze Filipo (wo mu baturanyi b’ababembe) aba ariwe uza kutubera Umushumba wa mbere.
Nubwo nakiriye agakiza mbere, sinahise mbatizwa, ahubwo nibanze mu byo kwigisha abantu gusoma no kwandika kuko nari nabyigishijwe n’umuturanyi wo mu Bafulero witwaga Haringi wakoraga umurimo w’ubugoronome. Naje kubatizwa mu mwaka wa 1950 mu Turambo. Uwo murimo wo kwigisha abantu gusoma no kwandika ariko wagize akamaro gakomeye kuko byatumye abantu benshi bamenya gusoma ijambo ry’Imana no kurikunda.
IGITANGAZA CY’ABEREYE MU TURAMBO
Tuvuye i Mushojo twimukiye ahitwa mu Turambo tuhatangiza irindi Torero, ndetse dukomeza kuhavugira ubutumwa bwiza, abantu benshi bakomeza kuva mu mwijima, bakira umucyo w’agakiza (Abefeso 5:8-10).
Aho mu Turambo Imana yaje kuhadukorera igitangaza gikomeye cyatumye abantu benshi bakizwa bakira Yesu: mu mwaka wa 1951, inkuba yarakubise mu Muhana wacu yica abantu batatu (Umukobwa wanjye w’imfura witwaga Nyiragaba, muka Data witwaga Nyirakijanda, ndetse n’umwishwa wanjye wari ukiri muto ubu ntibuka izina). Mu bisanzwe iyo Inkuba yakubitaga mu Muhana, abawuturiye bose bagombaga gukora umuhango wa gipagani wo kugangahura. Byavugwaga ko abatarakoraga uwo muhango bose bahumunaga ndetse bagakenyuka kuburyo abantu benshi babyubahirizaga.
Kuberako ko twe twari tumaze kumenya Imana ntitwakoze uwo mugenzo wo kugangahura, abantu bo mu mihana twari duturanye bagira ubwoba ngo turapfa cyangwa duhumane ariko ntitwapfuye ndetse ntitwanahumanye, ibyo bikaba byaratumye abantu bihana ku bwinshi, biyambura inigi bakira agakiza barabatizwa. Mu bihanye mu ikubitiro harimo umugabo witwa Mutumitsi Daniyeli ndetse n’abandi benshi.
UBUTUMWA MZEHE RUTABAGAYA YEREMIYA ABWIRA ABAKIRISITO B’UBU
Matayo 7:13-20. N’ubutumwa bujyanye no kunyura mu irembo rifunganye ariyo nzira ijya mu bugingo buhoraho. Kwirinda abahanuzi b’ibinyoma bagenda baduka, nkuko ijambo ry’Imana rivuga ngo tuzabamenyera ku mbuto zabo.
source abayumbe


text:
Abo baturage bemeza ko umwanya bataga bajya kuvoma kure ubu bawukoresha bakora ibibateza imbere kuko mbere uwajyaga kuvoma atabaga akibashije kujya guhinga.
Bashimira Perezida Paul Kagame bahamya ko ayo mazi meza bayakesha imiyoborere myiza ye, kuko ngo ubuyobozi bwose bwabayeho mbereye butigeze bubatekerezaho.
Murereyimana Xaverine, w’imyaka 65, ati “Twaragendaga mugitondo tukaza saa yine. Byasabaga kurara amajoro tugenda kuko ntabwo twahingaga iyo twabaga twaramutse tujya kuvoma.”
Ayo mazi meza bayahawe muri uyu mwaka wa 2016 muri gahunda Akarere ka Ngoma gafite yo kwegereza amazi meza abaturage.
Kugeza ubu, Akarere ka Ngoma gatangaza ko abaturage begerejwe amazi meza muri metro zitarenze 500 bageze ku kigereranyo cya 88%.
Bushayija Francis, Umunyamabanga Nshigwabikorwa w’Umurenge wa Kazo, na we yemeza ko kwegereza abaturage amazi byabaruhuye ingendo ndende bibongerera umwanya wo kwiteza imbere.
Agira ati “Amasaha yo gukora yariyongereye kuko batakimara amasaha menshi bari mumayira bajya kuvoma.”
Bushayije akomeza avuga ko aya mazi kandi yongereye isuku mu baturage, cyane cyane ku bana bato ku buryo hagaraga impinduka.
Uyu Muyobozi w’Umurenge wa Kazo agaragaza ko mu mwaka w’ingengo y’imari ushize wa 2015-2016 mu murenge we amazi meza yegerejwe abaturage bagera ku 8 na 500 batuye mu imidugudu icumi igize utugari twa Kinyonzo na Birenga.


text:
Rwanda | Ngororero: Ibiro bishinzwe abinjira n’abasohoka birasaba abayobozi b’inzego zibanze gufasha abaturage mu gusobanukirwa n’ibisabwa hashakwa ibyangombwa
Mu gihe bamwe mu bagana ibiro bishinzwe abinjira n’abasohoka bashima imikorere y’abakozi babyo haba mu kwihutisha akazi ndetse no guhabwa ibisobanuro igihe babikeneye, abakora ako kazi bo bavuga ko bagihura n’ingero nyinshi z’ababagana baje gushaka ibyangombwa bidashoboka kandi bagombye kuba barahawe amakuru bakiri ku nzego zo hasi.
Ibyo nibyo byatumye ibiro ishinzwe abinjira n’abasohoka bateganya amahugurwa kuri uyu wa 6 Ugushyingo 2012 yari agenewe abanyamabanga nshingwabikorwa b’utugari twose tugize ako karere hamwe n’abashinzwe irangamimerere n’ibibazo by’abaturage mu mirenge 7 yo mu karere ka Ngororero.
Muri ayo mahugurwa, abo bayobozi bakaba n’abakozi b’akarere bakaba basobanuriwe ibigenderwaho mu gutanga ibyangombwa cyane cyane birebena no kujya hanze y’igihugu, ndetse n’ibindi bakenera muri serivisi zishinzwe abinjira n’abasohoka.
RUDAKUBANA Ngerero, umukozi w’ibiro bishinzwe binjira n’abasohoka mu karere ka Ngororero akaba agaragaza ko hari ibyo abaturage badahabwa maze bagataha batanyuzwe cyangwa bababye, ari nako bishe umwanya wabo kandi abayobozi bo hasi bagombye kuba barabasobanuriye. Aha akaba atanga urugero rw’abantu basaba ibyangombwa by’abana bato kandi batujuje ibyangombwa bisabwa.
Icyakora, aba bayobozi nabo bakaba bagaragaje ko hari ibyo batari basobanukiweho neza ariko bakaba bagiye gufasha ibiro bishinzwe abinjira kujya basobanurira abaturage kuko nabo bemeza ko abenshi baba babanyuzeho ndetse babandikiye n’ibyangombwa kunzego bayobora, ariko ababisaba bagera ku karere bikanga.
Abo bayobozi kandi bongeye kwibutswa ko bagomba kujya bamwnya abantu bashya binjiye mu gace bayobora no kubandika imyirondoro kuko bifasha mu mutekano no mwigenamigambi rya Leta. Aha urugero rwtanzwe ni urw’abasirikare bo mu gihugu cya repubulika iharanira demokarasi ya Kongo binjiye mu Rwanda ariko abaturage bagatanga amakuru yatumye umutekano wabo urindwa hakiri kare.


text:
Bosenibamwe Aimé uherutse gukurwa ku mwanya w’akazi ka Guverineri w’Intara y’Amajyaruguru kimwe na mugenzi we Mukandasira Caritas wayoboraga Uburengerazuba, nibo bayobozi b’Intara bagaragaje ko bashishikajwe n’igikorwa rya Miss Rwanda, ndetse aba bombi bari bafite byinshi bemereye Miss Mutesi Jolly by’umwihariko nka Miss Rwanda 2016, kimwe n’abandi bagiye bahagararira intara zabo muri aya marushanwa. Kuba aba bayobizi bombi barakuweho, ni igihombo kuri Miss Mutesi Jolly ariko kandi no ku gikorwa cya Miss Rwanda muri rusange.
Mu marushanwa ya Miss Rwanda 2016, Bosenibamwe Aimé yari afite umurava udasanzwe n’ishema ryo gushyigikira no kwamamaza Miss Umuhoza Sharifa wari uhagarariye Amajyaruguru. Ntiyabashije kwambikwa ikamba, ariko Bosenibamwe yaramushimiye cyane ndetse habaho n’igikorwa cyo kumwakira yerekwa urukundo rudasanzwe.
Kuwa Kane tariki 19 Gicurasi 2016, uwari Guverineri w’Intara y’Amajyaruguru, Bosenibamwe Aimé yakiriye mu biro bye Miss Rwanda 2016, Mutesi Jolly wari umugendereye ajyanywe no kumushimira uburyo yabashyikiye mu marushanwa barimo we na bagenzi be bahataniraga ikamba.
Miss Rwanda 2016, yaboneyeho kumusaba kuzakomeza kumushyigikira mu mishinga ye yose ijyanye n’ubukerarugendo ndetse n’ibindi bikorwa ateganya. Bosenibamwe akaba yamwemereye ubwo bufasha, amwizeza ko atajya yanga gushyigikira urubyiruko rufite impano n’ubushake bwo gukora, cyane ko ibikorwa bye nabyo asanga bifitiye igihugu akamaro.
Miss Mutesi Jolly n’abamuherekeje, aha bari mu biro bya Guverineri w’Intara y’Amajyaruguru
Undi wagaragaje gushyigikira Miss Rwanda, ni uwahoze ari Guverineri w’Intara y’Uburengerazuba. Kuwa Gatandatu tariki 5 Werurwe 2016, Miss Rwanda 2016; Mutesi Jolly yasuye Intara y’Uburengerazuba yari ahagarariye mu marushanwa ya Nyampinga w’u Rwanda wa 2016, yakiranwa urugwiro n’abayobozi batandukanye, abanyeshuri n’abandi banyuranye bo muri iyi ntara.
Icyo gihe Miss Mutesi Jolly yabonanye na Guverineri w’Intara y’Uburengerazuba; Madamu Cartas Mukandasira, amwakira mu biro bye biherereye mu karere ka Karongi, baraganira ndetse anamugenera impano eshatu zitandukanye zishimangira ko yishimiwe n’uyu muyobozi.
Miss Mutesi Jolly yahawe na Guverineri impano zirimo ikarita y’Intara y’Uburengerazuba, icyansi nk’ikimenyetso cyo kumwifuriza gutunganirwa agahoza amata ku ruhimbi ndetse n’agaseke kazwi ibirimo n’aba bombi. Bagize umwanya wo kuganira ku bufatanye bakwiye kugirana nk’ubuyobozi bw’Intara ndetse na Mutesi Jolly wayihagarariye muri Miss Rwanda 2016.
Nta wundi muyobozi w’Intara cyangwa umujyi wa Kigali, wigeze agaragaza gushyigikira igikorwa cya Miss Rwanda nk’aba bombi baherutse gukurwa ku buyobozi. Nta washidikanya ko ari igihombo kuri Miss Mutesi Jolly wari ufite byinshi yijejwe nabo, ariko kandi ni n’igihombo ku gikorwa cya Miss Rwanda muri rusange.


text:
Bamwe mu basore bambara imyambaro ibangamira abakunzi babo
Mu gihe abantu batandukanye bavuga ko abakobwa ari bo bambara imyambaro ibangamira abahungu, bamwe mu basore nabo baratungwa agatoki ko hari ubwo bambara imyambaro ibangamira abakunzi babo iyo bagiye kubasura iwabo mu rugo. Kwambara neza ntibisaba kwambara imyenda ihenze cyane, ahubwo bisaba kuba kwambara bitewe n’umwanya arimo, cyangwa aho agiye.
Nkuko abakobwa batandukanye babitangarije IGIHE, ngo hari umuhungu uza kugusura cyangwa mukajyana gutembera akagusebya kubera uko yaje yambaye. (...)
Mu gihe abantu batandukanye bavuga ko abakobwa ari bo bambara imyambaro ibangamira abahungu, bamwe mu basore nabo baratungwa agatoki ko hari ubwo bambara imyambaro ibangamira abakunzi babo iyo bagiye kubasura iwabo mu rugo.
Kwambara neza ntibisaba kwambara imyenda ihenze cyane, ahubwo bisaba kuba kwambara bitewe n’umwanya arimo, cyangwa aho agiye.
Nkuko abakobwa batandukanye babitangarije IGIHE, ngo hari umuhungu uza kugusura cyangwa mukajyana gutembera akagusebya kubera uko yaje yambaye.
Umukobwa witwa Kamaliza Diane ati” Umusore twakundanaga twapfuye imyambarire ye, na musabye ko yansura mu rugo ababyeyi bakamumenya, aza yambaye ikabutura na sandari, , muherekeje namubabajije impamvu yaje yambaye atyo, abwira ko yumvaga ntacyo bitwaye.”
Abakobwa batandukanye, bakomeje gutangaza ko hari imyambaro umusore akwiye kwambara agiye gutemberana n’umukunzi we hakaba niyo yambara agiye ku kazi, ngo hakaba niyo yakwambara agiye gutemberana na bagenzi be.
Dore imwe mu myambaro abakobwa batandukanye bavuze ko ibasebya iyo abahungu, baje iwabo bayambaye: Kwambaririra ipantaro munsi y’ikibuno, Kwambara ishati bagafungura ibipesu agatuza kakagaragara, hamwe no kujya kubasura bakaza bambaye ikabutura.
Ibi ariko bamwe muri aba bakobwa bavuze ko abahungu iyo babyambaye bataje kubasura iwabo ngo ntacyo biba bitwaye.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
“Imyumvire ku by’isi” ni uburyo runaka umuntu abonamo isi ku ngingo runaka. “Imyumvire ya Gikristo” rero ni uburyo umukristo yari akwiye kubona isi y’iki gihe. Uburyo umukristo abona isi ni incamake y’uburyo afata isi. Nibwo buryo ayungururiramo ibiba. Imyumvire y’isi igaragarira mu byemezo bya buri munsi; ni ngombwa cyane kugira imizima.
Weretse icunga abantu benshi, bashobora kuribona mu buryo butandukanye. Umuhanga mu bimera (Botanist) yarireba, agahita avuga ubwoko bw’ibimera rikomokaho. Umunyabugeni yabona ryavamo inganzo nziza yashushanya. Umucuruzi we yaribonamo inyungu, agashaka kurirangura. Umwana yaribonamo uburyohe, akaritonora ngo arirye. Ni ukuvuga, twese dushobora kureba ikintu kimwe ariko ntitucyumve kimwe. Buri myumvire y’isi, yaba iya Gikristo cyangwa itari iya Gikristo, igerageza gusubiza izi ngingo uko ari 3:
1) Twaturutse he? Tubereyeho iki? 2) Ni iki gituma isi itameze neza? 3) Ni gute byakemuka?
Imwe mu myumvire y’isi ubu igezweho cyane ni ukwemera ko isi yiremye; iyo myumvire ibyo bibazo 3 ibisubiza itya:
1) turi ibiremwa byakomotse ku isi mu buryo bw’impanuka, kandi ntacyo tubereyeho kigaragara, nta n’icyo dusabwa kuberaho kuko abantu babayeho ku mpanuka. 2) Kugeza ubu, abantu ntabwo bubaha isi yababyaye nk’uko bikwiye. 3) Dushobora gusigasira isi yatubyaye binyuze mu kubungabunga ibindi binyabuzima.
Iyi myumvire ikunze kubyara indi myumvire myinshi igendanye no kuvuga ko icyiza giterwa n’uko umuntu abibona, ko umuntu yigenga kandi adakeneye umubwira imyitwarire ikwiriye, ndetse n’ubundi buyobe bwuzuye muri ba bwenge bw’isi.
Imyumvire y’isi ya Gikristo yo, muri make, isubiza bya bibazo 3 itya:
1) Naremwe n’Imana, kugira ngo ngenge isi kandi nsabane nayo (Intangiriro 1:27:28, 2:15). 2) Twacumuriye Imana, bityo tuzanira isi umuvumo (Intangiriro 3) 3) Imana ubwayo yatabaye isi, iyicunguza urupfu rw’umwana wayo, Yesu Kristo (Intangiriro 3:15, Luka 19:10), kandi umunsi umwe izasubiza ibiremwa byayo uko byari bimeze muntu ataracumura (Yesaya 65:17-25).
Imyumvire y’isi ya Gikristo ituganisha ku kumva yuko hari imyitwarire ikwiye n’idakwiye, ko habaho ibitangaza, ko buri muntu afite agaciro n’ubumanzi, kandi ko hari ugucungurwa.
Ni ngombwa kwibuka ko bene iyo myumvire igaragarira muri byose. Byaba ku buryo tubona amafaranga, imyitwarire yacu cyangwa iy’abandi, politike cyangwa ubugeni. Ubukristo nyakuri si ubwo ku cyumweru gusa mu rusengero. Ubukristo twigishwa na Bibiliya butanga imyumvire y’isi, itagarukira ku rusengero. Bibiliya nta na hamwe itandukanya imyitwarire mu idini n’imyitwarire mu isi; imyitwarire yigisha ni imwe gusa, haba aho hombi. Yesu ubwe yavuze ko ari we “nzira, ukuri n’ubugingo” (Yohana 14:6); kubyemera gutyo byonyine biba bibaye imyumvire tuboneramo isi.


text:
ven.
26
août
2011
ISOMO RYA MBERE
Ibaruwa Mutagatifu Pawulo Intumwa yandikiye Abanyakolosi (Kol 1, 9-14)
Bavandimwe, 9kuva aho twumviye iby’imibereho yanyu muri Kristu, ntiduhwema kwambaza tubasabira ku Mana, kugira ngo mugire ubumenyi bushyitse bw’icyo ishaka, muhore murangwa n’umutima wuzuye ubuhanga n’ubushishozi ku bwa Roho Mutagatifu. 10Nguko uko muzizihiza Nyagasani mu mibereho yanyu imunyuze muri byose, munakore ibyiza byinshi kandi mugende murushaho kumenya Imana. 11Bityo muzakomezwa n’imbaraga zayo zitagereranywa, mubashe kuba indacogora no kwihangana muri byose. 12Nimunezerwe kandi mushimire Imana Data, watumye mugira umugabane ku murage w’abatagatifujwe bari mu mucyo. 13Koko rero yatugobotoye ku ngoyi y’umwijima, atujyana mu Ngoma y’Umwana we akunda byimazeyo, 14ari na We dukesha gucungurwa no kubabarirwa ibyaha.
ZABURI (Zab 98 (97), 2-3ab, 3cd-4, 5-6)
Inyik/ Uhoraho yagaragaje ugutsinda kwe.
Uhoraho yagaragaje ugutsinda kwe,
atangaza ubutabera bwe mu maso y’amahanga.
Yibutse ubuntu bwe n’ubudahemuka bwe,
agirira inzu ya Israheli.
Imipaka yose y’isi,
yabonye ugutsinda kw’Imana yacu.
Nimusingize Uhoraho ku isi hose,
nimuvuze impundu kandi muririmbe.
Nimucurangire Uhoraho ku nanga,
ku nanga no mu majwi y’indirimbo;
mu karumbeti no mu ijwi ry’impanda,
nimusingize Umwami, Uhoraho.
IBANGONDIRIMBO RIBANZIRIZA IVANJILI (Mt 4, 19)
Alleluya Alleluya.
Ijwi ry’Imana riraduhamagara riti
« Nimuze munkurikire, nzabagira abarobyi b’abantu.»
Alleluya.
IVANJILI
+ Luka (Lk 5, 1-11)
1Umunsi umwe, abantu benshi bamuniganagaho bashaka kumva ijambo ry’Imana ; naho we akaba ahagaze ku nkombe y’ikiyaga cya Genezareti. 2Nuko abona amato abiri ku nkombe y’ikiyaga ; abarobyi bari bayavuyemo boza inshundura zabo. 3Ajya mu bwato bwari ubwa Simoni, amusaba kubutsura gato. Nuko aricara, maze yigisha abantu ari mu bwato. 4Amaze kwigisha abwira Simoni ati « Erekeza ubwato mu mazi magari, murohe inshundura zanyu murobe. » 5Simoni aramusubiza ati «Mwigisha, twagotse ijoro ryose ntitwagira icyo dufata, ariko ubwo ubivuze ngiye kuroha inshundura. » 6Baraziroha maze bafata amafi menshi cyane, inshundura zabo zenda gucika. 7Barembuza bagenzi babo bari mu bundi bwato ngo babafashe. Baraza buzuza amato yombi, bigeza aho yenda kurohama. 8Simoni Petero abibonye, apfukama imbere ya Yezu avuga ati « Igirayo Nyagasani, kuko ndi umunyabyaha!» 9Koko ubwoba bwari bwamutashye we na bagenzi be, babonye ayo mafi yose bari bamaze kuroba. 10Barimo Yakobo na Yohani bene Zebedeyi, bagenzi ba Simoni. Nuko Yezu abwira Simoni ati « Witinya, kuva ubu uzajya uroba abantu.» 11Nuko bagarura amato yabo ku nkombe, basiga aho byose baramukurikira.


text:
Ntuzamere nkaYehu yakoze ibyiza n’ibibi arabikomeza!
“Uko niko Yehu yarimbuye baali amukura muri Isirayeli. Ariko rero Yehu ntiyaretse gukurikiza ibyaha bya Yerobowamu mwene Nebati, ibyo yoheje abisirayeli ngo bacumure, n’iby’ibigirwamana by’izahabu byari I Beteli n’I Dani” 2 Abami10 : 28:29
“ Bubahaga Uwiteka, kandi bagakorera imana zabo uko imigenzo y’amahanga bimuwemo yagenzaga” 2 Abami 17:33
Imana idusure. Ubundi mu magambo make, iki nicyo kibazo abantu dukunze guhura nacyo. Icyo kugira ishyaka ry’ibyiza, icyo gukora ibyiza, ariko ugasanga n’ibibi twarabikomeje, cyangwa hari akantu twishigarije twanze guhindukaho! Imana itugirire neza
Uyu Yehu ngo yagize ishyaka ryo kurimbura ikigirwamana baali muri Isirayeli, ndetse yica n’abahanuzi ba baali, byandikwa mu bitabo kugeza n’uyu munsi ariko ikibabaje, iyo ukomeje gusoma iyi nkuru, usanga barangiza bavuga ijambo ngo “ ariko “ ntiyaretse gukurikiza ibyaha bya Yerobowamu……..
Birababaje. Ni nkahamwe mu byahishuwe handitse ngo “ kuko utari akazuyazi ntunakonje ngiye kukuruka”
Salomo mu gitabo cy’Umubwiriza nawe ngo yarabibonye yandika ngo :
“Hariho ikitagira umumaro gikorerwa mu isi, ni uko habaho abakiranutsi bababwaho n’ibikwiriye imirimo y’abakiranirwa, kandi habaho abanyabibi bababwaho n’ibikwiriye imirimo y’abakiranutsi. Niko kuvuga nti ibyo nabyo ni ubusa” Umubwiriza 8: 14
Uyu Yehu nawe rero niko byamugendekeye, ngo yakoze imirimo y’abakiranutsi ubundi agakora imirimo y’abakiranirwa. Imana idusure. Ni hahandi uzasanga umuntu ari umuririmbyi w’indirimbo z’Imana w’umuhanga cyane, aririmba abantu bakihana, ariko wazajya kureba indi mirimo akora ugasanga ni umupagani wujuje ibyangombwa. Ugasanga umuntu avuga ijambo ry’Imana pe abantu bagakizwa, ariko wamushaka no mu basambanyi naho ukahamusanga n’ibindi bibi ntiriwe ndondora. Agakora iby’Imana ariko n’ibya satani nabyo akabikomeza. Yesu adusure.
Ndangije mbifuriza gushobozwa n’Imana kuvangura no kwiyemeza kuba abo tugomba kuba bo, niba ari Imana duhisemo gukorera , akaba ariyo dukorera yonyine, niba ari satani nubwo ataribyo mbifuriza, tukerura ntitwishushanye. Yesu adusure.
Ibihe byiza kandi mbifurije umwaka mushya wa 2013.


text:
Intore z’abayobozi b’utugari two mu ntara y’amajyepfo zirasabwa gusakaza ibyo zivanye mu itorero
Minisitiri w’umutekano mu gihugu arasaba intore z’abanyamabanga nshingwabikorwa b’utugari two mu ntara y’amajyapfo gukoresha ubumenyi bakuye mu itorero kugira ngo busakare mu baturage More...
Kamonyi: Ibibazo by’ amasambu bifata umwanya munini muri komisiyo ishinzwe kurwanya akarengane na ruswa
Abavuga ko bazingitiranywe mu kuzungura ababyeyi babo, abaka iminani kuko ababyeyi  basize batayibahaye, n’abashaka kujurira cyangwa kubogama mu manza zaciwe, nibo biganje mu bazana ibibazo imbere More...
Gakenke : MINALOC yashyikirije akarere imashini 16 zo kubumba amatafari n’amategura
Mu rwego rwo kwihutisha gahunda yo gutura mu mudugudu habungwabungwa ibidukikije, Minisiteri y’Ubutegetsi bw’igihugu yashyigikirije Akarere ka Gakenke imashini 16  zizifashishwa mu kubumba amatafari More...


text:
Ruramira: Abaturage barasabwa kurwanya imirire mibi no kuringaniza imbyaro
Mayor wa kayonza yasuye abaturage basenyewe n’imvura  Umuyobozi w’akarere ka Kayonza, Mugabo John, arasaba abaturage bo mu murenge wa Ruramira mu karere ka Kayonza kurushaho kurwanya imirire mibi More...
Burera: Bashyize ho ikayi yo kurwanya imirire mibi
Umuyobozi w’akarere ka Burera aratangaza ko mu rwego rwo gukomeza kurwanya imirire mibi bashyize ho ikaye izabafasha kuzajya bamenya ahantu hari umwana ufite imirire mibi. Sembagare Samuel avuga ko  muri More...
Nyabihu: Guca n’imirire mibi ni ikibazo kitaweho cyane
U Rwanda rufite gahunda yo guca ikibazo cy’imirire mibi hirya no hino mu duce turugize. Akarere ka Nyabihu kakaba katarasigaye inyuma muri iyo gahunda. Baha abana amata mu rwego rwo kubarinda imirire More...
Nyabihu: biyemeje kurandura imirire mibi burundu muri uyu mwaka wa 2012
Igikorwa cyo kurwanya imirire mibi cyatangiranye no guha abana amata Mu rwego rwo kurushaho kurwanya imirire mibi kugira ngo himakazwe ubuzima buzira umuze kandi bwiza ku baturage, mu karere ka Nyabihu More...
GISAGARA: MINISITIRI WUMUTEKANO YASUYE IGIKONI CY UMUDUGUDU
Nyuma y’igikorwa cy’umuganda kuwa 28/01/2012 Minisitiri w’umutekano Mussa Fazil HARERIMANA n’abo bari kumwe basuye igikoni cy’umudugudu kigaburirirwamo abana 60 bo mu murenge More...
Guha abana amata, gahunda yahagurukiwe hagamijwe kurwanya imirire mibi
Mu Karere ka Huye, gahunda yo guha abana amata yatangirijwe mu Murenge wa Rusatira kuri uyu wa 28 Mutarama. Iyi gahunda kandi yahuriranye n’igikorwa cy’umuganda cyabereye mu Kagari ka Buhimba, umudugudu More...


text:
“kuko gusīgwa mwasīzwe na we kuguma muri mwe, ari cyo gituma mutagomba umuntu wo kubigisha, kandi nk’uko uko gusīga kwe kubigisha byose kukaba ari uk’ukuri atari ibinyoma, kandi nk’uko kwabigishije mube ari ko muguma muri we.” 1 Yohana 2:27
Niba ushaka gutsinda umutekano muke, ugomba kwiga kwihanganira kunengwa.
Ese uri umutu ukunda kwiha agaciro, cyangwa ushaka ko abandi bantu ari bo baguha agaciro? Agaciro gaturuka hanze gakenera umuntu ukubwira ko umeze neza. Kwiha agaciro bibaho iyo umuntu yemeye kuyoborwa n’Umwuka Wera.
Iyo twumvise ijwi ry’Imana, ntabwo abantu bahita badusobanukirwa. Iyo dufite Umwuka w’Imana muri twe, ntidukenera kubanza kubaza abandi ibyo tugomba gukora. Umwanditsi w’imigani aravuga ati: “Aho abayobora b’ubwenge batari, ariko aho abajyanama bahuriye haba amahoro” (Imigani 11:14). Igisubizo ni ukumvira Umwuka Wera kandi tutanze n’inama z’abandi bantu baturusha ubwenge.
Tugomba kwiga kugira umutekano uhagije, tukamenya kwihanganira kunengwa kandi tutiyumvamo ikibazo. Ntabwo tugomba kuba mu bubata bwo kwmmeranya n’ibitekerezo by’abantu.
Igirire ikizere gihagije m’uwo uri we muri Kristo ku buryo ushobora kumva abandi no kwemera guhinduka utabanje kwiyumva ko wemeranya n’ibitekerezo by’abandi cyangwa ko ugomba kubanza kwemezwa no mu gihe wumva ko Imana yabo atari iy’ukuri.
Inyigisho ya Joyce Mayer.


text:
Lt. Gen. Baden Powell yavutse kuwa 22 Gashyantare 1857 ahitwa Paddington mu Mujyi wa Londres mu Bwongereza. Yabaye umusirikare mu ngabo z’icyo gihugu kuva mu 1876–1910, aho yakunze gukorera ubutumwa bwe bwa gisirikare mu Buhinde no muri Afurika.
Yapfuye kuwa 8 Mutarama 1941 ku myaka 83, aguye i Nyeri muri Kenya aranahashyingurwa. Kuri ubu imva ye yagizwe hamwe mu hantu hakomeye hashobora gusurwa na ba mukerarugendo.
Uretse kuba yari umusirikare, Baden Powell yari n’umwanditsi w’ibitabo bitandukanye bijyanye n’uburyo urubyiruko rwaharanira amahoro. Yagiye kandi avuga amagambo akomeye ashishikariza abantu gukora ibikorwa by’urukundo no guharanira impinduka nziza.
Hari aho yagize ati “Burya mu buzima, ikintu cya mbere cy’agaciro ni ukugeza bagenzi bawe ku byishimo cyangwa gushimisha bagenzi bawe.”
Baden Powell yarongeye ashishikariza abantu gusiga inkuru nziza imusozi agira ati “ Gerageza gusiga Isi ari nziza kuruta uko wayisanze, igihe uzapfa uzishimire ko utigeze utakaza igihe cyawe ahubwo wakoze ibyo ushoboye byose.”
Andi magambo akomeye yavuze hari aho yagize ati “Ntitujya dutsindwa iyo twagerageje gukora ibyo dushinzwe ahubwo dutsindwa iteka iyo twagerageje kubyihunza.”
Mu ibaruwa ye ya nyuma yandikiye Abasukuti (Scout), Baden Powell hari aho yagize ati “Nagize ubuzima bwishimye cyane ku Isi kandi ndifuriza buri wese muri mwe ko byamugendekera gutyo. Nemera ko Imana yadushyize muri iyi si nziza ngo twishime kandi twishimire ubuzima. Ibyishimo ntabwo bituruka mu bukire, guhirwa mu byo ukora cyangwa mu kunyurwa.”
“Intambwe imwe iyobora ku byishimo, ni ukuba muzima kandi ufite imbaraga niba uri umuhungu kugirango ube ingirakamaro bityo uzashobore kwishimira ubuzima bwawe mu gihe uzaba wabaye umugabo.”
Umuryango w’Abasukuti wanageze mu Rwanda mu mwaka 1968, uturutse muri Repubulika Iharanira Demokarasi ya Congo(RDC) ukaba waratangiriye mu yahoze ari Kaminuza Nkuru y’u Rwanda (NUR).


text:
KORALI RANGURURA YO MURI KAMINUZA Y’U RWANDA/HUYE MU GITERANE CY’URUBYIRUKO MU MUJYI WA KIGALI
Mu mpera z’iki cyumweru tariki ya 15-16 Gashyantare 2014, muri EAR paruwasi ya Kicukiro, Diyosezi ya Kigali hateguwe igiterane cy’urubyiruko cyateguwe n’itorero Anglican mu Rwanda, EAR-Kicukiro. Intego y’igiterane iragira iti “MUJYE MUBIKORA BYOSE MU IZINA RY’UMWAMI YESU” (Abakolosayi 3:17).
Korali Rangurura ibarizwa muri Kaminuza y’u Rwanda ishami rya Huye, ni imwe mu makorali yatumiwe kwifatanya n’abazitabira icyo giterane. Jean Claude NSABIMANA umwe mu baririmbyi akaba n’ushinzwe tekiniki muri korali, yadutangarije ko ari bumwe mu butumire bw’ingenzi bakiriye nyuma yo kumurika album yabo y’amashusho bise ”UBUNTU TWAGIRIWE” bakayishyira ahagaragara mu Ugushyingo 2013.
Yakomeje agira ati “Nyuma y’ingendo z’ivugabutumwa twakoreye ku Kigeme, i Remera Giporoso, ubu noneho tuje ku Kicukiro kwifatanya n’abaho by’umwihariko urubyiruko mu kuzamura ibendera rya Yesu. Kandi abatarabashije kwitabira Launch twakoreye muri Kaminuza y’u Rwanda i Huye bazaze birebere umurimo Imana irimo gukora muri Korali Rangurura, n’abifuza indirimbo zacu tuzaba twazibegereje.”
Biteganyijwe ko korali Rangurura izaba yasesekaye mu mujyi wa Kigali kuri uyu wa gatandatu, kuko ku gicamunsi hazaba hari igitaramo cy’indirimbo zo kuramya no guhimbaza kuri EAR-Kicukiro guhera saa saba z’amanywa kugeza nimugoroba, iki giterane kikazakomeza no ku cyumweru aho mu gitondo hazaba amateraniro adasanzwe azabera mu ishuri rikuru rya IPRC-KICUKIRO (ahahoze ari ETO KICUKIRO), naho nyuma ya saa sita hakabaho igitaramo kizabera muri iryo shuri nyine.
Uretse korali Rangurura, iki giterane kizitabirwa na korali HOZIYANA kuva muri EAR SHYIRA (RUHENGERI), korali CALL ON JESUS, GLORIA, HERITIERS DU CIEL, MORIAH n’izindi.
Abavugabutumwa batumiwe ni Ev. Emmanuel KWIZERA, Bishop Nathan KAMUSIIME GASATURA ari na we mushumba wa EAR diyosezi ya Butare, na Bishop Louis MUVUNYI umushumba wa EAR diyosezi ya Kigali.
Janvier Kwizera


text:
Bugesera : Abayobozi 35 begurijwe rimwe mu buryo bavuga ko ari agahato
Mu karere ka Bugesera ,abayobozi 35 barimo abanyamabanga Nshingwabikorwa b’ utugari 20, Abagronome 5 n’ abashinzwe imibereho myiza y’ abaturage (social affairs) 10 beguye.
Aya makuru yemejwe n’ Umuyobozi w’ Akarere ka Bugesera Emmanuel Nsanzumuhire mu gitondo cyo kuri uyu wa gatatu tariki 28 Ukuboza 2016.
Mu kiganiro yagiranye na City Radio Nsanzumuhire yavuze ko kuba beguye nta gikuba cyacitse, yongeraho ko iyo umuntu hari servisi yatangaga akumva atagishoboye kuyitanga ari uburenganzira bwe guhagarika akazi.
Yagize ati “Ntabwo iyo umuntu ari ku kazi akumva afite impamvu ituma niba ari serivise yatangaga atagifite imbaraga zo kuyitanga nk’uko yabisabwe, afite uburenganzira bwo kuvuga ngo mpagaritse akazi, icyo gihe twubahiriza umuntu n’uburenganzira bwe. Icyo gihe rero si ukuvuga ngo ni ibintu bidasanzwe, ni umuntu we ku giti cye ufata icyemezo iki n’iki twe tukubahiriza uburenganzira bwe.”
Nubwo Meya Nzanzumuhire Avuga ko abeguye beguye ku mpamvu zabo bwite, bo bavuga ko begujwe kugahato kandi mu buryo butunguranye.
Umwe mu begujwe, mu butumwa yagejeje kuri City Radio asobanura uko byabagendekeye, yasobanuye uburyo babihatiwe ndetse bakaba baranandikiwe amabaruwa bagategekwa kuyasinya. Yagize ati: "Baduhaye SMS saa moya bucya twitaba, tugezeyo baba bateguye Salle badushyiramo babanje kutwaka telefone, Meya n’ikipe ayoboye yiganjemo abayobozi b’ingabo ba Polisi na ba Visi Meya batubwira ko tugiye gukorerwa Evaluation, ko buri wese agenda aca imbere y’iyo kipe yiswe inama y’umutekano itaguye, akabwirwa imyitwarire ye. Niko byagenze, ku ruhande rwa Salle hari icyumba cyari cyateguwe, iyo kipe yicayemo, buri wese akanyura imbere yayo abwirwa ibye. Baba bafite Printer na machine (Mudasobwa n’icyuma gisohora impapuro), uwirukanwe bamwemprimira (bamusohorera) amabaruwa abiri, imwe ivuga ko yanditse ahagarika akazi mu gihe kitazwi, indi ivuga ko bayakiriye bamwemereye. Umukozi asabwa gusinya gusa, ntacyo avuga kubyo ashinjwe byaba ukuri cyangwa ibinyoma"
Undi wari umukozi ushinzwe imibereho myiza y’abaturage mu murenge ariko utashatse ko amaze ye atangazwa, mu gusobanura uko byamugendekeye we yagize ati: "Uko twagenze, twabonye baduhamagara mu nama umusibo ejo, tuhageze dusanga icyari inama ntabwo ari inama, ahubwo ngo ni evaluation y’abakozi muri rusange. Ubwo hari ba gitifu b’imirenge, abashinzwe imibereho myiza y’abaturage, aba veterineri b’imirenge, abagitifu b’utugari n’abashinzwe iterambere mu tugari, noneho hakajya hinjira umukozi umwe bamuha ibaruwa ivuga ko ngo yanditse asezera ku kazi, n’indi ivuga ko gusezera kwe kwemewe, agasinya yemera ko yayakiriye... Nkanjye ntacyo nishinja kandi n’ibyo bavuga nshinjwa sinzi aho byavuye... Impamvu bavuga ngo ni ugukererwa akazi, ngo ni ugusuzugura inzego zinkuriye... Icyo nazize ntabwo nakimenya, cyane ko imyaka nari maze mu kazi yose nta n’ibaruwa inyihangiriza cyangwa isaba ibisobanuro kubera amakosa naba narakoze mu kazi."
Asabwe kugira icyo avuga ku kuba hari abavuga ko abayobozi b’inzego z’ibanze bategura ahubwo basinya ku mabaruwa abeguza.
Meya Nsanzumuhire yateye ubwatsi ibyo bivugwa, avuga ko abegura baba bafite uburenganzira bwo kwanga gusinya.
Yagize ati “Muri aba bakozi buri wese aba afite uburenganzira bwo gukora ibyo yumva bimufitiye akamaro, ntabwo rero umuntu ashobora kuza ngo akubwire ngo ndashaka guhagarika akazi ngo umubwire ngo buretse, kandi icyo gihe wayimutegurirye (ibaruwa yo kumweguza) afite uburenganzira bwo kwanga kuyisinya, ngira ngo hari ukuri ko kuri ‘terrain’ namwe mwaza mukirebera.
Umuyobozi w’ Akarere ka Bugesera Emmanuel Nsanzumuhire
Kwegura kw’ abayobozi byatangiriye mu bayobozi b’ uturere hakurikiraho abanyamabanga Nshingwabikorwa b’ imirenge, kuri ubu abarimo kwegura harimo n’ abayobozi b’ utugari.
Abegura bose bahuriza kukuba bavuga ko begura ku mpamvu zabo bwite, nyamara hari andi makuru avuga ko begura kuko baba bananiwe inshingano.
Bake mu bamaze kwegura havuzwe ko bakoze amakosa mu kazi, aya makosa akaba ariyo yatumye begura.
Ibitekerezo
-
Ngo nta mbuto bavukanye????
Gusa natanga inama ko kweguza umukozi mu buryo butunguranye bimugiraho ingaruka zitari nziza mu buzima bwe!Mujye mureka nawe yisobanure kandi mu mwumve aho kumva uruhande rumwe gusa(uwabahaye utwo dukuru tw’amakosa umukozi yakoze)Naho ubundi ntaho mwaba muganisha imiyoborere myiza
-
Ngo nta mbuto bavukanye????
Gusa natanga inama ko kweguza umukozi mu buryo butunguranye bimugiraho ingaruka zitari nziza mu buzima bwe!Mujye mureka nawe yisobanure kandi mu mwumve aho kumva uruhande rumwe gusa(uwabahaye utwo dukuru tw’amakosa umukozi yakoze)Naho ubundi ntaho mwaba muganisha imiyoborere myiza
-
Ngo nta mbuto bavukanye????
Gusa natanga inama ko kweguza umukozi mu buryo butunguranye bimugiraho ingaruka zitari nziza mu buzima bwe!Mujye mureka nawe yisobanure kandi mu mwumve aho kumva uruhande rumwe gusa(uwabahaye utwo dukuru tw’amakosa umukozi yakoze)Naho ubundi ntaho mwaba muganisha imiyoborere myiza
-
Pini
29 December 2016 -
Ni ukutamenya amategeko! Inama z’umutekano zidasanzwe zo ziba zikaze, uzasabe Imana ntuzayihamagarwemo, gusa Ubusanzwe hegura uwatowe, uwinjiye mu kazi binyuze mu ipiganwa arasezera cg akirukanwa, ntiyegura! Jye nabagira inama ko niba umuntu yakoze amakosa yatuma yirukanwa bajye bamusezerera nta mpaka. Impamvu bwite zitazwi ni mpamvu nyabaki? Ibi bintu byo kwegura/zwa ntaho bihuriye n’amategeko.
-
DR
29 December 2016 -
uwumva ashaka kuraswa ku manywa yihangu zajye kubibaza nimwihangane gusa ntaheza turi kujya wapi numwobo bari gucukurira igihugu cyacu
-
King
28 December 2016 -
Na Mayor yegure kuko mu karere me hari ikibazo gikomeye pe. Abantu 35 batararanye babyutse baje kwegura ku munsi imwe murumva atari nko kwigaragambya koko? hhhhhhhh
-
Kamina
28 December 2016 -
Ministeri y’umurimo, amategeko agenga umurimo,syndicats z’abakozi byaba ari baringa niba koko abakozi beguzwa muriya buryo.Ese ba nyir’ubwite begereye izo nzego ngo zibarenganure? Niba bidakorwa ni uko nabo bafite ibyo bishinja bifitanye n’inshingano batarangije nkuko babirahiriye
-
didi
28 December 2016 -
Ariko ubwo mubitindaho babashyiraho se haribindi barusha abandi ntampamvu yo kwibaza uko bavuyeho ikibi nuko basimburwa n’abanyamahanga nahubundise nibareke nabandi bategeke nawe ubyibazaho ushobora kuzagerwaho.
-
laurent
28 December 2016 -
INSINA NGUFI NIYO ICIBWAHO URUKOMA.GITIFE WAKAGARI NIWE URYA RUSWA.RUSWA IRI MUBAMUKURIYE.IRI MUBACAMANZA,IRI NOHEJURU GUSUMBAHO.ESE UMUNTU AMARA IMYAKA IRENGA 20 ARI DEPUTE YAMARIKI ABATURAGE. MINISTRE SPECIAL A VUE.NABANDI NABANDI UBWO ABANTU NTIBABONA.NONE ABO BATO BATAGIRA KIVUGIRA NIBO BISHYE IGIHUGU.
-
amaxinaaa
28 December 2016 -
Abanyamakuru baransetsa! Ariko a begura bajya he? Ko mudakurikirana ngo mukomere mutugezeho amakuru yabo! Nsanzumuhire nawe ntazatura nkumusozi.
-
munyanziza gerard
28 December 2016 -
njye mbona ba mayor bafite uburenganzira butagirwa nundi munyarwanda wese, kwirirwa beguza bagitif sinzi niba ariyo miyoborere myiza bahora batubwira.
-
julias
28 December 2016 -
Andika Igitekerezo Hano
Nge ndi Mayor abakozi bangana kuriya bakegura ku bushake, nange nahita nibwiriza icyo gukora kuko naba nange naniwe.
ikubise mucyeba.Mureke abanya Burayi badukoronize kuko niko batubonye.Umwanzuro.
umuntu wapanze iri yegura ku mpamvu siswe BWITE abandi bakabyita Ku mpamvu z’abandi rwose nta politic akamiritse,muzashishoze aho abaganisha.kubwange ari kutuganisha mu manegeka
-
-
-
-
Rukiramacumu
28 December 2016 -
kweguzwa byo biragaragara ko beguzwa ahubwo ababeguza babikoze neza mu bwenge bidateje scandal, ningombwa ngo babahindire icyarimwe, none se babonako abanyarwanda turi injiji zitazi gusesengura. uwateguye iyi plan yayiteguye nabi.
-
umusaza
28 December 2016 -
Utaregura/zwa agira ngo ni ibisanzwe. Jyewe nashatse no kwandika impamvu itumye negura biba ikibazo ngo nshyireho ko ari impamvu zanjye bwite kandi zari iz’abandi bwite. Iyi technique ni mbi abayobozi bakuru bakwiye kuyirwanya. Ufite amakosa agahanwa byaba ngombwa akirukanwa ariko ntibabeshyere umuntu ngo yeguye kandi yirukanwe mu buryo budakurikije amategeko ariko butuma ntaho azarega kuko yisinyiye ko yeguye. Hose iyo bijya gupfa babishyira mu nama y’umutekano kugira ngo bigire ingufu n’igitinyiro bya ba afande.
-
Muri @yahoo.com
28 December 2016 -
Muri 1993, umumisitiri w’ubutabera witwa Mbonampeka Stanyislas yareguye, abanyamakuru ba radio bamubajije impamvu yeguye, maze arabasubiza ati: Bavuga ko kuba Minisitiri ari ukurya, najye mvuyeho ngon’abandi ............Ubwo wasanga n’aba ari uko ahari.
-
Isidore cimpaye
28 December 2016 -
Inkoni yakubise mwanga kuyirenza urugo, reka mwumve.
N’abandi barakurikiraho
-
Haaaa
28 December 2016 -
Ruswa yari yarabamaze,igihugu barimo kugitoba njye ndahaba byari birenze.
-
eva
28 December 2016 -
Ariko jye hari ikintu ntajya numva?umuntu wahawe akazi akoze ikizame aregura cg baramwirukana?nzi ko hegura uwatowe, ibi bintu muzamfashe kubyumva neza
-


text:
Ibyo kurya 10 bya mbere mu kongerera ingufu abasirikare
Iyo tuvuze abasirikare b’umubiri cyangwa ubudahangarwa tuba tuvuze insoro zera (globules blancs/white blood cells). Izi nsoro zera nizo zifasha umubiri wacu guhangana n’indwara zinyuranye cyane cyane iziterwa na mikorobi.
Ubucye bwazo rero nibwo bushobora gutera umubiri wacu kwibasirwa n’indwara kuko ingufu zo guhangana ziba zagabanutse.
Hano rero twabahitiyemo ibyo kurya 10 bya mbere byagufasha kongera ubwinshi n’ingufu z’abasirikare b’umubiri, unaba ukwiriye kurya ku bwinshi urwaye kugira bigufashe gukira vuba.
Ibyo kurya byo mu bwoko bwa citrus.
Ibi birimo indimu, icunga na mandarine. Izi mbuto zikungahaye kuri vitamini C kandi izwiho kongera ubwinshi bw’insoro zera. Kuko umubiri wacu utabasha gukora iyi vitamini cyangwa ngo uyibike, bisaba ko buri munsi turya ibyo ibonekamo
Poivron.
Poivron cyane cyane izitukura zifite vitamin C ikubye kabiri iyiboneka mu ndimu cyangwa amacunga. Kuzirya si ukuzikaranga, ushobora kuzikatira ku byo kurya bihiye cyangwa ukayishyira kuri salade. Aha twibutseko izi poivron turya ari icyatsi burya ari iz’umutuku ziba zitarera neza. Kuzirya ari icyatsi ntacyo bihindura ku kamaro.
Amashu.
Amashu yo mu bwoko bwose yaba chou-fleur, ayasanzwe, ay’ibibabi, ni isoko ya vitamini A, C, E na K. Mu kuyarya si byiza kuyateka ngo ashye cyane, ushobora kuyarya nka salade cyangwa se ukayanyuza ku muriro gacye, mbese akaba ari imitura. Izo vitamini zirimo zose cyane cyane A, E na C ni ingenzi mu budahangarwa.
Tungurusumu.
Ubu ahantu henshi basigaye bakoresha tungurusumu ku byo kurya. Kuba tungurusumu yongera ingufu z’abasirikare b’umubiri biva ku kuba ikize kuri allicin, ikinyabutabire kirimo sulfur/soufre. Byu mwihariko, tungurusumu ikaba izwiho guhangana n’umuvuduko udasanzwe w’amaraso
Tangawizi.
Iki kirungo gikoreshwa akenshi mu cyayi, inafasha guhangana n’inkorora. Tangawizi rero ikize kuri vitamin C, kandi inarimo capsaicin, izwiho guhangana n’uburibwe bwa karande nk’ubukomoka ku mpanuka cyangwa kanseri. Kuyikoresha bituma ubwo buribwe bugabanuka.
Epinari.
Izi ni imboga ziboneka henshi gusa benshi bazikoresha mu isombe. Zikize na zo kuri vitamin C. Zinakize kandi kuri beta-carotene, yongerera ubudahangarwa bwo guhangana n’indwara ziterwa na mikorobi. Kuziteka ntizishye cyane bituma vitamin A igumamo ahubwo bikagabanya oxalic acid. Ni imboga nziza kandi ku mwana uri kwiga kurya kuko ibibabi byazo nta dutsi dukomeye tubamo bityo bikoroshya igogorwa, no kuzisya cyangwa kuzinomba bikoroha.
Yaourt.
Nubwo kuyikoresha cyane atari byiza, ariko yaourt izwiho kuba ikungahaye kuri vitamin D. Yaourt iboneka bavanga amata n’imbuto nk’inkeri, pomme cyangwa ibindi, bikaba bituma iba nziza no ku mwana kuruta kumuha amata yonyine. Vitamini D nayo ifasha mu mikorere myiza y’ubwirinzi bw’umubiri wacu.
Ubunyobwa.
Iyo tuvuga ubwirinzi, ntitwibagirwa vitamini E. Ubunyobwa rero mu bwoko bwabwo bunyuranye bukungahaye kuri iyi vitamin. Icyiza cyayo nuko yo ibikika mu mubiri, bityo ntibisaba ko warya ubunyobwa buri munsi. Kuko ibaye nyinshi nabyo si byiza. Kuburya 2 cyangwa 3 mu cyumweru birahagije.
Green tea/ thé vert.
Thé vert ikungahaye kuri flavonoids, zikaba zizwiho gusohora imyanda mu mubiri. Si ibyo gusa kuko inifitemo L-theanine ikaba ifasha mu ikorwa rya lymphocytes T. Izi zizwiho guhangana na mikorobi cyane cyane virusi.
Ipapayi.
Buriya mu ipapayi imwe, usangamo 224% za vitamini C ukeneye ku munsi. Kuba birenze 100% ntibigutere ikibazo kuko vitamin C iyo ibaye nyinshi umubiri usohora idakenewe. Iyi vitamini izwiho kurwanya indwara ziterwa na mikorobi, kongerera ingufu umubiri, by’umwihariko kurwanya inkorora n’ibicurane.
Twavuze ko tuvuga 10 gusa ariko ntitwasoza tutanavuze ko atari ibi byonyine byongera ingufu z’ubwirinzi ahubwo hari n’ibindi nk’ibihwagari, inyama y’inkoko, ibyo kurya byo mu nyanja bizwi nka shellfish; twavugamo crabs, lobster na mussels.
Mugire ubuzima bwiza.
source: umuti


text:
Ababwirizabutumwa bazasohora umuzingo w’indirimbo z’Imana wa 3
Kuwa 5 Gicurasi 2012 nibwo Korali Ababwirizabutumwa yo mu Itorero ry’Abadivantisiti b’Umunsi wa Karindwi rya Muhima izakora igitaramo cyo gushyira ahagaragara umuzingo wabo wa 3 w’Indirimbo z’Imana.
Icyo gitaramo kizihiye amatwi kirimo ibinyurabwenge n’ibinyuramatwi bitagira ingano, kizaba ku Isabato yo ku wa 5/5/2012, kizatangira saa Munani z’amanywa, kizaba kirimo za korali zizwi cyane kandi zikunzwe. Aha twavuga nka Korali Ababimbuzi yo mu Itorero rya Muhima, Chorale God’s Familly yo mu (...)
Kuwa 5 Gicurasi 2012 nibwo Korali Ababwirizabutumwa yo mu Itorero ry’Abadivantisiti b’Umunsi wa Karindwi rya Muhima izakora igitaramo cyo gushyira ahagaragara umuzingo wabo wa 3 w’Indirimbo z’Imana.
Icyo gitaramo kizihiye amatwi kirimo ibinyurabwenge n’ibinyuramatwi bitagira ingano, kizaba ku Isabato yo ku wa 5/5/2012, kizatangira saa Munani z’amanywa, kizaba kirimo za korali zizwi cyane kandi zikunzwe.
Aha twavuga nka Korali Ababimbuzi yo mu Itorero rya Muhima, Chorale God’s Familly yo mu Itorero rya Gisozi, Chorale Desert Stream Singers yo mu Itorero rya Kigali English Chruch, Shalom Choir yo mu Itorero rya Remera n’ayandi.
Korali Ababwirizabutumwa ni imwe muri korali 9 zo mu Itorero rya Muhima arizo: Abagenzi, Ababwirizabutumwa, Ababimbuzi, Tumwerereze, Intumwa, Amizero, Abahamya, Inshuti z’Ijuru n’Ijwi ry’ihumure. Mu gihe cyose imaze ikora umurimo w’Imana mu ndirimbo, Korali Ababwirizabutumwa imaze gushyira ahagaraga imizingo 2 y’indirimbo z’Imana na DVD imwe.Uwo munsi ikaba izashyira ahagaraga umuzingo wa 3 uzakurikirwa na DVD ya 2. Imwe mu ndirimbo izwi cyane batangiriyeho umurimo wo kuririmba ni iyitwa “Iwacu ni mu mahoro, ni mu munezero”.
Ababwirizabutumwa ni imwe muri korali z’Abadivantisiti b’Umunsi wa Karindwi zibaye ubukombe mu Mujyi wa Kigali kuko yavutse muri Nyakanga 1986, iza ikurikiranye n’izindi korali arizo: Abagenzi bo mu Itorero rya Muhima bavutse mu w’1983, Abasaruzi bo mu Itorero rya Nyamirambo bavutse mu W’1983, Urwibutso rw’i Betaniya rwavutse mu w’1983, ndetse n’Abatwaramucyo bo mu Itorero rya Kacyiru bavutse mu w’1985.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Uyu mugani Abanyarwanda badatuza guca cyane cyane iyo bacyurirana; umuntu awuca iyo abonye urwaho rwo kwiganzura uwari waramuzambije akamubuza amahwemo, cyangwa se iyo ashaka kumvisha ko umuntu ari “mutimukwe”; ni bwo bavuga ngo “Burya si Buno”. Wakomotse kuri Burya na Buno, bene Rugomwa rwa Maronko mu Gisaka (Kibungo); ahagana umwaka w’1400.
Abo bahungu bombi bari impanga, bakaba bene Rugomwa yari umugesera w’umuzirankende, akaba umutware w’umutoni mu b’ingenzi kwa Kimenyi Musaya umwami w’i Gisaka. Bukeye Kimenyi atoresha abakobwa beza mu Gisaka, babazana mu rugo rwe rw’i Remera ry’i Mukiza (hari muri komini Kigarama: mu Gisaka i Mukiza hari nk’ibwami mu Rwanda).
Bamaze kuhateranira yohereza abagore bakuru bo guhitamo abasumbije abandi ubwiza, kugira ngo bamwe azabarongore abandi abashyingireabahungu akunda. N’i Rwanda niko byagendaga, ni ko ibwami barambagizaga. Nuko abagore bajya kurobanura abakwobwa; babakenyeza impu z’imikane, babareba imbere n’inyuma , babambika ubusa barabahindura bareba intantu n’ibibero. Umukobwa wa mbere aba Barakagwira ba Numugabo.
Igihe bakibisiganira, Kimenyi aba arahageze na wa muhungu Rugomwa; dore ko yamukundaga cyane. Ba bagore n’abakobwa babonye abatunguye barikanga. Arabasatira arabaramutsa n’abakobwa bose. Ubwo abagore bari bakikije Barakagwira. Kimenyi arababaza ati “ko nduzi mukikije uyu mukobwa mwese ni ibiki?” Abagore batinya kumubwira ko ari we uruta abandi ubwiza, kugira ngo bagenzi be batagira ipfunwe n’ishyari. Kimenyi na we arabimenya aroroshya; ati “Nimuze mbabaze”. Abajyana mu yindi ngombe; dore ko ibyo byagirirwaga mu gikari.
Bahageze babona kumutekerereza ko Barakagwira aruta bagenzi be bandi ubwiza. Ubwo wa muhungu Rugomwa akaba ari aho. Kimenyi arashimikira ati “Arabaruta bose koko?” bati “arabaruta turakakuroga”. Kimenyi akebuka Rugomwa ati “muguhaye wanshima?” Rugomwa ati “nagushima mba nkuroga”. Kimenyi ati “Ndamuguhaye uzamurongore”. Rugomwa rero arongora Barakagwira, atahirira i Mukiza kwa Kimenyi. Barakagwira amaze kurongorwa ntiyazuyaza, aherako asama. Igihe cyo kubyara kigeze, yibaruka abahungu babiri b’impanga: umwe bamwita Burya indi bamwita Buno.
Bamaze gukambakamba, Kimenyi atekesha Rugomwa ubutware; aramusezerera ajya kuburereramo abana be. Bamaze kuba ingaragu, Kimenyi abajyana iwe bareranwa n’abe. Bamaze kugimbuka arabashyingira, abaha inka n’imisozi. Biba aho bishyize kera Rugomwa arapfa. Abahungu be basigara mu bye babitungana n’ibyabo. Bitinze abantu bo mu Gisaka babagirira ishyari barabanga; babateranya na Kimenyi. Na we atangira kubareba nabi. Burya na Buno babibonye bagira ubwoba baracika; bamucikira i Bujinja. Bamaze kugerayo bakeza umwami waho.
Arabakira arabahaka. Hagati aho abanyagisaka bayoberwa aho bacikiye. Birarambanya hashira imyaka ariko bigeze aho barahamenya. Babwira Kimenyi bati “Burya na Buno bari i Bujinja”. Kimenyi yohereza abantu bajya kubagarura kuko yabakundaga cyane. Bagezeyo barabaririza barababona; bararamukanya barashyikirana. Bari bamaze kuba amajigija. Intumwa zibabwira ubutumwa bwa Kimenyi bw’uko bagaruka iwabo. Bamaze kubyumva, Burya arabyemera, Buno araricurika ararahira; yanga kugaruka. Burya agarukana n’intumwa, Kimenyi amusubiza ibyabo byose, na we Buno yigumira iyo.
Nuko atindaharirayo, kugeza igihe agwiriyeyo yiseguye ubutindi. Rubanda rero rumaze kubona uko izo mpanga zanyuranije ibitekerezo byari mahwi amambere, babikurizaho imvugo yahindutse umugani baca bagira ngo “Burya si Buno!” Bawuca bashaka kuvuga ko umuntu ari mutimukwe: nk’uko abo bahungu babusanije ibitekerezo kandi bari akara kamwe.Ku ruhande baba bashima Burya, ku rundi bagaya Buno. Ariko mu mvugo bisobanura ko ibihe biha ibindi ni nk’aho umuntu yagize ati “Birya wangiriraga burya ntishoboye ubu noneho byarahindutse”
Naho rero iyo umuntu abajije undi ati “Mbese Burya ni Buno?”. Ubwo aba ashaka kumubaza ngo “Mbese biracyari kwakundi?” Burya si Buno = umuntu ni mutimukwe (mutima ukwe) cyangwa se ibihe biha ibindi. Nta gahora gahanze. Burya na Buno = Biracyari kwakundi: nta cyahindutse.


text:
Ubuhamya: Imana yankijije Paralyse y’ ukuguru bashatse kuguca inshuro 3 ( Igice cya 1)
Ndashimira Imana se wʾumwami wacu Yesu Kristo ko yabonye ndi uwo kwizerwa akangabira
Umurimo we! Tubanze dusome Ijambo ry’Imana riboneka muri (Yohana 3:16) Hagaragaza uburyo urukundo rw’Imana rwazanye Yesu mu isi, akaza aje kuducungura! Icyo umuntu asabwa ni ukwizera Yesu gusa, ubundi akihana!
Nta kiguzi byasabaga ngo umwana w’umuntu akurweho urubanza rw’ibyaha Yesu yabirangirije i Golgota. Yesaya nawe yabivuze neza ko igihano kiduhesha amahoro cyari kuri we, kandi ko ibyaha byacu aribyo yazize.
Nanjye urwo rukundo rwangezeho nkuko muri bubyumve muri ubu buhamya. Muri ubu buhamya ndagaruka ku mirimo itangaza Yesu yakoze mu buzima bwanjye maze kumwakira nk’umwami n’umucunguzi w’ubugingo bwanjye.
Nk’uko Dawidi yabivuze muri (Zaburi 1:1-6) hatubwira iby’abantu bahirwa. Ibintu tubona muri iyi Zaburi ni indangagaciro z’umuntu wamaze kwakira Yesu. Uwo mwanditsi yasoje avuga ko umuntu umeze atyo ko ikintu cyose azakora kizamubera cyiza. Umukristo yamwise umunyamahirwe, ariko kuba umunyamahirwe ntibivuze ko utageragezwa n’isi n’umubiri ndetse na Satani. Nawe bimugeraho kuko amakuba n’ibyago by’umukiranutsi ari byinshi ariko Uwiteka amukiza muri byose nk’uko Pawulo yabivuze. Kandi no mu (Gutegeka kwa 28:8) havuga ko nugira umwete wo kumvira Uwiteka ko azategeka umugisha kukuzaho.
Muri ubu buhamya kandi murasangamo urugendo rwanjye mu kurambagiza.
Burya iyo wigize ushoboye Imana irakureka ukirwariza. Ariko iyo bimaze kukuyobera ukisunga Imana ikujya imbere ahataringaniye ikaharinganiza, kuko yo ibona iherezo ry’ibintu bikiri mu itangira!
Ni byiza kwisunga Imana kuko biturinda guhuzagurika nk’uko umwanditsi wa Zaburi yabivuze agira ati: “Ikoreze Uwiteka urugendo rwawe abariwe wiringira nawe azabisohoza!” (Zaburi 37:5)
Reka dukurikire Ubu buhamya Yesu ahahe Umugisha:
Nk’uko nabivuze nitwa Mupenzi Mitari Eugene izina ry’ababyeyi nitwa “Papa Sheja” kubera umwana wanjye w’imfura banyitirira. Navukiye mu cyahoze ari komine Kanzenze mu 1973.
Ariko nakuriye muri Komine ya Gashora aho twimukiye muri 1975. Ubu hose ni mu karere ka Bugesera, intara y’iburasirazuba. Ndi mwene RutijanwaTharcisse na Bankundiye Esther aba bombi bapfuye muri Genocide yakorewe abatutsi mu 1994.
Data ntabwo yari akijijwe ariko mama yari umudiventiste. Navutse ndi umwana wa kabiri iwacu birumvikana ko nanjye nari umudiventiste. Nabayeho ntinya ibyaha kubera Esprit yo mubadiventist yo gutegereza Yesu mu byahoze biranga abo bitaga Abatamperant, by’umwihariko narasengaga kandi ngatinya Imana.
Muri 1992 nibwo data yishwe, nanjye ndakomereka mu mutwe ariko bidakomeye cyane. Abandi bantu bacu nabo bapfuye muri genocide yakorewe abatutsi mu 1994. Keretse data niwe wapfuye 1992. Ubuzima bwahise buhinduka mpita mpunga ngeze mu gihugu cy’u Burundi sinahatinze nahise njya mu gisirikari. Mba ngeze mu ntambara gutyo.
Nyuma y’intambara yo kubohora igihugu cyacu cy’u Rwanda; nagiye muri Ethiopia ku ikosi, noneho ikosi yenda kurangira ndaryama ari nijoro ndota imperuka yabaye. Ndota isi irimo induru nʾimiborogo kubera ukuntu basigaye mu isi. Nanjye nibona nasigaye ntakambira Imana mvuga cyane ngo Yesu ntabara sinshaka gusigara mu isi, sinshaka gusigara mu isi. Abantu twari turyamanye barabyuka baza ahantu ndi barankikiza nta nubwo bose bumvaga ururimi rw’ikinyarwanda.
Ariko abanyarwanda twari kumwe nibo bamwiye ibyo navugaga icyo gihe kuko narinsinziriye.
Byagezeho barankomanga ndakanguka mbabwira ibintu byose nabonye kandi mbabwira ko numva ngomba gukizwa neza kugira ngo ntazasigara mu isi! Kuva ubwo ntangira gusenga cyane niherereye nubwo ntajyaga mu materaniro.
Twageze mu Rwanda numva umutima wanjye unyemeje kudasubira mubadiventiste kuva ubwo ntangira gusengera muri ADEPR.
Kuva ubwo narotaga izo nzozi iyo bwacyaga numvaga Yesu ashobora kuza ku manywa cyangwa nabona bwije nkibwira ko butari bucye Yesu ataje.
Ubwo nageraga mu itorero rya ADEPR nasanze bakundana bagira urukundo no kwirinda ibyaha. Numva ndafashijwe cyane.
Nkomeza urugendo rujya mu ijuru, kandi nkumva nejejwe no kubana nʾabantu bʾImana.
Gusa nagiraga umwanya muto cyane wo kujya guterana kubera akazi kenshi, ariko aho mbonekeye nkagenda ngaterana, nkumva nduhutse mu mutima wanjye! Ibyo numvise nkabigenderaho igihe.
Uko nakomeje kwegera Imana niko nabonaga nkwiriye kwezwa no gukizwa kurutaho kuko numvaga isi yaranguye nabi nta babyeyi mfite ntafite aho njya kuruhukira mu kibari (conge).
Kuko intambara yahitanye ababyeyi nsigarana abana bakeneye ko mbarera kandi ntanahari nta nʾubushobozi buhagije mfite.
Abana ndabacumbikisha kuko ntarimfite aho mbashyira nʾamazu yari yarashenywe. Ariko burya Imana itera amapfa itera n’aho bahahira. Aho nabaga mu bajepe hari umufande umwe twakundaga kuganira hashize iminsi mike aba arakijijwe mba mbonye umuvandimwe gutyo.
Aba inshuti yanjye yʾamagara bimwe bituma atarashoboraga kurya cyangwa kuryama atambonye.
Yesu yaranyubatse amara umubabaro akoresheje uwo musore. Iyo bampaga ikibari ngo ntahe mu rugo najyaga aho naragije abana bacu nkabasura hanyuma nkajya mu materaniro no mu masengesho nabaga ngiye gushakira impamba izantunga mu gihe nzaba nta mwanya mfite wo kujya mu iteraniro ry’abera. Yesu yaranyubatse bikomeye kuko nanejejwe nʾUmwuka Wera kandi iyo nabaga nababaye cyane naramushakaga tukaririmba umubabaro ugashira nkumva ibyʾimiruho y’isi bisimbuwe no gukumbura ijuru. Uwo mugabo nababwiye yakundaga kuririmba cyane, n’ubu arabikunda kandi aracyari inshuti yanjye. Mu bintu bikomeye Yesu yankoreye, nyuma yo gukora impanuka ndi mu kazi; harimo ikintu ntazibagirwa cy’uko yankuye mu igare ry’ababana n’ubumuga. Nyuma yo gukomereka bikomeye nkaba ikimuga kigendera mu igare mu gihe cyʾumwaka nʾamezi icyenda. Yankujemo amaboko akomeye abantu benshi banzi mbere barabizi.
Ikindi nuko yanyubakiye urugo (ibi ndaza kubigarukaho nyuma) kandi no mu muryango wanjye agenda akoramo ibitangaza abana barakura. Ubu Yesu yanyubakiye inzu sinkodesha.
Kandi njyewe n’umuryango wanjye tuzakorera Imana kugeza igihe izisubiza umwuka yadutije.
Mu bigaragara nta muntu washoboraga kumvuza nta bantu bikomeye twari tuziranye ari mu gisirikari cyangwa no mu basivile, kuko byasabaga kujya kwivuriza hanze yʾigihugu kandi nta bushobozi nari kubona. Ibyashobokaga byose mu buvuzi bwo mu Rwanda byarakozwe ariko nsigarana paralyse y’uruhande rumwe kubera ukuntu nari nangiritse uruti rwʾumugongo. Ariko nari mfite amasezerano menshi yʾuko Imana izankiza. Izina ryayo rishimwe!
Mbere y’uko mera gutyo Imana yari yarambwiye ko izangirira neza ko izananyigisha mu mashuri nkaba umuntu wʾicyitegererezo. Ariko maze kwicara mu igare icyizere cyʾibyo Imana yari yaransezeranije numvise kirangiye. Mpita numva ndihebye nʾamasezerano numva nta kintu avuze.
Ariko Imana ijya idukiriza mu kwiheba. Kandi iyo wumva birangiye nibwo Imana iba igiye gukora imirimo nʾibitangaza.
UKO IMANA YAKIJIJWE UBUMUGA BUKOMEYE (PARALYSE):
Igihe kimwe, mu buyobozi bukuru bwa gisirikare bakoze inama, bemeza ko ngomba kujyanwa South Africa kubagirwayo! Ubwo barantegura ndagenda kandi hari benshi bikomeye babishaka ariko Imana ishima ko ari njyewe ugomba kugenda baranyoherezayo. Ngezeyo barambaze ndakira nkʾuko Imana yari yarabivuze ntangira kwiga kugenda nkʾumwana muto. Ariko mbere gato bashatse kunca ukaguru inshuro 3 zose. Nanabisinyiye rwose, ariko Imana ntijya ibeshya igihe cyarageze ibikora neza.
Ndayishima kandi nʾubu ndayishimye namwe ababyumvise mumfashe tuyishime.
Nize mu cyahoze cyitwa KHI (ubu ni Ur-CMHS) natangiye muri 2005 nsoza muri 2007, nize Anesthesiology (gutera ibinya). Nasengeraga mu muryango w’abanyeshuri bo muri kaminuza b’abapantekote (CEP) ahubwo nkaba kandi ndi umwe muri bake bayitangije muri 2005. Ubu mfite abana 3 b’abakobwa.
Ubutaha nzabagezaho ubuhamya bwo kurambagiza ntimuzacikwe....


text:
Icyo wakora iyo ufite umwana muto usuzugura
Umwana muto uri munsi y’imyaka ibiri cyangwa arengejeho gato hari ubwo usanga asuzugura cyane, ababyeyi bakamuhana bikanga ugasanga akomeje gusuzugura no gukora andi makosa ariko wayamuhanira ntiyumve. Icyo gihe ababyeyi babura icyo bakora ndetse bamwe bakaba banakora ibitari byo.
Icyo wamenya ku gusuzugura kw’umwana ukiri muto
Kuba umwana uri munsi y’imyaka ibiri yakanga kumvira ibyo umubwiye ntukabifate nk’agasuzuguro gasanzwe nkako ku bandi bana bakuru kuko uyu mwana wo muri iki kigero we asubiramo amakosa wamubujije nta mutima mubi wundi ubimuteye, ahubwo abitewe no kuba ageze ku kigero cyo gushaka kwiga. Kandi ibyo ushaka kwiga neza ubisubiramo.
Ashobora kandi kubiterwa no kuba ashaka kwigenga kuko muri iki kigero umwana aba akeneye kwigenga dore ko n’ubundi ababyeyi n’abandi bamurera baba bamwereka ko batakimwitayeho. ( urugero umwana uri munsi y’imyaka ibiri usanga bahora bamuhetse, bamugaburira, bamuhoza igihe arize, … ariko iyo arengeje iyo myaka atangira kubura ibyo byose yakorerwaga, ahubwo agatangira guhanwa no guhabwa amabwiriza, nawe bikamutera kwiyumvamo ko yigenga koko)
Ikindi gitera umwana wo muri iki kigero gukora amakosa amwe n’amwe nuko baba bashaka kwishima bagakora ibintu bibatera kunezerwa. Niyo mpamvu bo bakora ibibaneje kurusha gukora ibyo ubasaba.
Icyitonderwa : Nubwo umwana akiri muto ukabona ko umubuza amakosa ntakumwe, irinde kumwemerera byose ngo yigenge nubwo uzi ko abikeneye. Kwemerera umwana byose nabyo bigira ingaruka mbi.
Uko bigenda hejuru y’imyaka ibiri
Noneho hejuru y’imyaka ibiri n’itatu umwana atangira guha agaciro amabwiriza ahabwa. Ni naho twavuga ko atangira kumvira. Gusa na none aba ageze mu kigero gikomeye cyo gushaka kwiyobora (être autonome). Niyo mpamvu akeneye umuba hafi ngo amuhe imirongo ntarengwa kuko we aba atangiye kumvira. Iki kigero bakita ubugimbi cyangwa se ubwangavu buto ( petite adolescence)
Aha na none wongeramo ingufu mu kumuha amabwiriza ariko aboneye. Kandi ukanazirikana kutamwemerera byose.
Ni ryari imyitwarire y’umwana muto yagutera ubwoba n’icyo wakora
Mu gihe ubona ko umwana adahinduka , ashaka gufatwa nk’umwami, ukabona ko ashaka ko ibyifuzo bye aribyo mwagenderaho, ugasanga se ari wa mwana wivumbura ushaka gutetweshwa cyane, icyo gihe ntibiba bisanzwe, uba ugomba kugira icyo ukora.
Icyo wakora
Jya uha umwana amahitamo hagati y’ibintu bibiri ariko bisa nk’itegeko : Ugero niba umwana ushaka ko ajyana imyenda ye aho ibikwa n’inkweto. Aho kumubwira uti jyana iyo myenda n’inkweto aho bibikwa, wamubwira uti ; ‘ urashaka kubanza kujyana imyenda cyangwa urahera ku nkweto ?” icyo gihe ntaho abona ahera agusuzugura
Ntugaterere iyo, iyo umwana agusuzuguye ; Dukomeje kuri rwa rugero rwo kumubwira ko yajyana imyenda n’inkweto aho bibikwa, ushobora kumubwira agakomeza kubyanga. Ntugahite ufata umwanzuro wo kubyijyanira. Banza wongere umusubiriremo inshuro nyinshi ubimusaba, nakomeza kwanga umuhe agahano gato. Niba izo nketo arizo akunda kwambara umubwire ko ejo atazazambara kuko yanze kuzibika aho zagenewe kubikwa.
Igihe yumviye ujye umushimira : Niba umubwiye ikintu akora ukabisubiramo kenshi ukabona ku munota wa nyuma arabyemeye, ujye uhita umushimira umubwira ko akoze neza kumvira. Ushobora kumubwira mu magombo cyangwa ukamuha impano nto wabona.
Ngibyo rero bimwe mu byagufasha mu gihe uhangayikishijwe n’umwana wawe usuzugura kandi akiri muto.
Gracieuse Uwadata


text:
Uyu mudugudu uzubakwa mu mudugudu wa Ruhuha, mu kagari ka Gakoma, umurenge wa Mamba mu karere ka Gisagara.
Abatuye aho uzubakwa bavuga ko ubuyobozi bw’akarere bwababwiye ko nta ngurane y’ubutaka bwabo bazahabwa ko ahubwo ngo bazahabwamo amazu yo guturamo.
Aba baturage ariko bavuga ko ibyo bidakwiye kuko ngo aho batuye ariho bahingaga, bakahakura ibibatunga none bakaba bagiye kwicwa n’inzara; nkuko Hakizimana Isdole, umwe muri bo abisobanura.
Agira ati “Batubwiye ko nta ngurane. Ibitoki twatemaga tukarya cyangwa se tukanagurisha tukabona amafaranga none uzajya muri iyo nzu n’ubyuka usange ibiryo biteretse ku meza? Tugiye kwipfira ntakundi”.
Aba baturage bavuga ko ubuyobozi bw’akarere bwari bukwiye kubaha ingurane y’ubutaka bahingagaho, bakajya gushaka ubundi, naho amazu bari batuyemo akazasimbuzwa ayo bazahabwa umudugudu niwuzura.
Bavuga ko ubuyobozi bwari bwabijeje ko abaturage bazatuzwa muri ayo mazu aribo bazajya baguranira ba nyir’amasambu.
Gusa ariko baterwa impungenge n’uko umudugudu uzatuzwamo abatishoboye, bityo bikaba byagorana ko babona ingurane zo kubaguranira.
Umuyobozi w’akarere ka Gisagara, Jerome Rutaburingoga avuga ko aba baturage bafite amakuru atariyo.
Ahamya ko abafite amasambu azubakwamo amazu bateganyirijwe ingurane y’amafaranga ku babonye aho bazagura amasambu naho abadafite aho bazagura bagahabwa ingurane z’indi mirima.
Agira ati “Amafaranga yarateganyijwe ku bamaze kubona aho bagura,ariko abatahafite nabo bazashakirwa imirima yo guhinga,kuko ntwabwo wafata isambu y’umuntu ngo uyubakemo hanyuma umurekere aho gusa.”
Uyu muyobozi yizeza aba baturage ko bitarenze iki cyumweru (cyatangiye tariki ya 07 Ugushyingo) abagomba guhabwa ingurane, bazaba batangiye kuzihabwa.
Abari batuye aha hagiye kubakwa umudugu ubu bababye bafashijwe gukodesha amazu bazaba batuyemo mu gihe cyo kubaka.
Biteganyijwe ko uyu mudugudu uzubakwamo inzu 30 zigizwe n’amazu 4 buri imwe (four in one). Azatangira guturwamo mu ntangiriro z’ukwezi kwa Kamena 2017.


text:
Fasha umwana wawe kwitegura ishuri. Itegura ry’umwana wawe ku itangira ry’ishuri ritangira kare cyane. Ushobora gufasha umwana wawe witondera ibintu bitandukanye:
Ubumenyi rusange: Igisha umwana wawe amerekezo y’aho atuye, nomero za telefoni, amazina yose ndetse n’itariki y’amavuko. Niba umwana wawe akubajije ibibazo bijyanye n’isi, gerageza kubisubiza uko ushoboye kose, cyangwa ujyane uwo umwana mwisomero ashakishe ibisubizo.
Kwiyitaho: Umwana wawe agomba kumenya kwiyambika ndetse no kwiyambura, kumenya gukoresha ibipesu, ndetse n’utundi dukoresho. Yakagombye kandi kuba yaramaze kwiga kwifungira ubwe udushumi tw’inkweto. Abana bo mucyiciro cyambere, bakeneye kandi kumenya kwimyira ubwabo, no kwijyana mu rwiherero.
Gutunganya ibimwerekeye: Imyimbaro y’umwana yose, aho iba ndetse n’ibindi, bigomba kuba bikeye. Ereka umwana aho buri kintu kiba kandi ajye ahora abyibuka, ibi bizatuma bimworohera gushyira ibintu bye kuri gahunda najya mu ishuri. Igisha umwana wawe kwita kubye, ubwo uzaba ucunguye amafaranga mu kumwigisha ubuzima bwo mu bwana, bw’ingenzi.
Fungurira umwana neza: Umwana akora neza ku ishuri iyo abona icyica isari mu gitondo ndetse n’ifunguro rya saa sita byose bimeze neza cyane. Umugati umwe ndetse n’urubuto rumwe birahagije kumwana, ariko iyo agaruka murugo gufata ifunguro rya kumanywa. Niba ari ahantu hatamwemerera ibyo, mwongerereho undi mugati ndetse n’utoyobe, hamwe n’izindi mbuto zose wabona. Ibi birasa n’aho aribyo byoroshye kurusha kumuterera uruhago rw’amafiriti ndetse n’ibindi binyobwa bihambaye, ariko akagati ndetse n’agacupa k’umutobe w’imbuto cynagwa se k’amazi, nibyo bihendutse kandi byiza ku mwana wawe.
Menya kurushaho ibijyanye n’ibyo abana bato bakenera, iyo batangiye icyiciro cya mbere.
Gufasha umwana kwitegura gutangira ishuri
Fasha umwana wawe kwitegura ishuri. Itegura ry’umwana wawe ku itangira ry’ishuri ritangira kare cyane. Ushobora gufasha umwana wawe witondera ibintu bitandukanye:
Labels: ishuri


text:
Reba Video
Igitsina
UMUKOBWA YARAMBENZE-NONE NGIYE GUSARA
Ikiganiro ku bibazo by'ubuzima bw'urubyiruko nºurukundo twagiranye n'umusore uri mu bibazo byºurukundo
Umusomyi N-nkuko nakubwiye ko mfite twety eight ord mubuzima bwajye nakunze umukobwa 2004.dukundana imyaka igera kuri 4. mu kwezi kwa mbere k'uyu mwaka yajekusura dore ko aba mugiturage byumba aho akora akazi (couture)twaganiye ku by'urukundo rwacu ndetse tujya no kwipimishi virus yaSIDA dusanga turi bazima, nyuma y'ukwezi kumwe yatajyiye abwira ngoarabona ibyange bigenda bitanda. ariko nkamwihanganisha kukonateganyaga kubaka. amakuru akajyeraho ko hari umuhungu ufite inzubasigaye bapanga, sibyemere kuko numvaga ari amabwire yabantu,mbonanye n'umukobwa nkabona yarahindutse (imyitwarire). ndetseyarabwiye ngo ntashobora kubana najye ntanzu mfite, ngo nigendenubake nawe arahari.none ubu barasabye Le/20/09/2008 yarashyingiwe.ariko kuva uwo munsi ashyingiwe meze nkuwapfuye mpagaze, kuko nubyonkora byse arakomeza akanza mu bitekerezo, bataramurongora numvaga,mfite ikizere cyuko ashobora kagaruka ku murongo kuko numvaga mukundaubu bisa naho byarangiye.none rore ngira inama ya KIGABO, ubu numva abakobwa bose arabagomekuburyo numva nakundana n'umukobwa ari kugirango ampe gusa nta VISIONmufiteho.ikindi nuko numva nakundana n'umukobwa umwaka umwe gusa tugahitatubana (ese naba nihuse?). gusa ntanzu mfite, ntamashuri mfite, arikomfite akazi kampemba 60.000 buri kwezi (ndashaka kurongora muri 2009)(ndikwihuta se?).ikintu cyambabaje nuko iyo myaka yose nakundanye n'uwo mukobwanaramwubahaga cyane numva ntamusa k'igutuba (nenose niyo mpamvu atamvamu mutwe?) cg (bwari ubwana?).okay. nabonye ugira inama umuntu ngaho sibiza niyo.bay yari innocent ndayambaje kandiMFITE NINDI NAMA. (HARI UMUKOBWA TWARYAMANYE RIMWE GUSA nyumaTWABONANYE umwana afite amezi 8 ubu abwira ko umwana ari uwanjye)(inama yawe irategerejwe).
bangambiki-Komera N. Ndahari wana kandi ndi tayari kugusubiza. Wakundanye n'umukobwa arangije aragusuzugura yishakira abandi!? Rakara umukureho umutima ubuzima burakomeza kandi ubuzima bwawe ntibwubatse kuri we. Ibagirwa ibyo mwakoranye byose niba ari n'amafoto uyabike kure ntukayarebe, ibitekerezo bye nibikuzamo ujye ubyirinda wikorere ibindi. Gutandukana mu buzima bibaho n'umugore mwashakanye iyo kabaye mugahemukirana cyane muratandukana. Wari waratinye kumusaba igituba wagize neza.
Ufite imyaka 28 watinze kurongora ariko ndabyumva si wowe ni ubushobozi,njye nashatse mfite imyaka 23 ndembejwe no kwifuza abakobwa kandi nigirira isoni nanirinda kwiruka mu bakobwa nk'umusazi ariko nubona ubushobozi uzahite urongora birinda ibibazo byinshi by'ubusingolo! Ntibiterwa n'igihe umaranye n'umukobwa mukundana burya n'igihe gito kiba gihagije iyo uzi kureba imyitwarire y'umukobwa. Ariko ujye witegereza ushishoze umukobwa uri mu isabwa yitwara nka maraika ujye umenya ko amareshyamugeni atariyo amutunga.
Amashuri? Byihorere sha. Ntabanganya amahirwe kandi ntihabaho amashuri habaho umugisha. Imbaga nyinshi y'abanyarwanda nta mashuri menshi ifite kandi turaho nanjye nta mashuri mfite, nzi gusoma ibyapa gusa!!!!(ni urwenya) Ubwo rero shahu shimira Imana uko yakugize yari izi impamvu, amashuri nta mashuri ubuzima burakomeza. Ba data batize baradutunze turakura.
Uwo wateye inda byo nta cyo nabivugaho, ni wowe uzi niba warayimuteye cyangwa niba atari byo!! Gira mahoro.
Umusomyi N-nkuko nakubwiye ko mfite twety eight ord mubuzima bwajye nakunze umukobwa 2004.dukundana imyaka igera kuri 4. mu kwezi kwa mbere k'uyu mwaka yajekusura dore ko aba mugiturage byumba aho akora akazi (couture)twaganiye ku by'urukundo rwacu ndetse tujya no kwipimishi virus yaSIDA dusanga turi bazima, nyuma y'ukwezi kumwe yatajyiye abwira ngoarabona ibyange bigenda bitanda. ariko nkamwihanganisha kukonateganyaga kubaka. amakuru akajyeraho ko hari umuhungu ufite inzubasigaye bapanga, sibyemere kuko numvaga ari amabwire yabantu,mbonanye n'umukobwa nkabona yarahindutse (imyitwarire). ndetseyarabwiye ngo ntashobora kubana najye ntanzu mfite, ngo nigendenubake nawe arahari.none ubu barasabye Le/20/09/2008 yarashyingiwe.ariko kuva uwo munsi ashyingiwe meze nkuwapfuye mpagaze, kuko nubyonkora byse arakomeza akanza mu bitekerezo, bataramurongora numvaga,mfite ikizere cyuko ashobora kagaruka ku murongo kuko numvaga mukundaubu bisa naho byarangiye.none rore ngira inama ya KIGABO, ubu numva abakobwa bose arabagomekuburyo numva nakundana n'umukobwa ari kugirango ampe gusa nta VISIONmufiteho.ikindi nuko numva nakundana n'umukobwa umwaka umwe gusa tugahitatubana (ese naba nihuse?). gusa ntanzu mfite, ntamashuri mfite, arikomfite akazi kampemba 60.000 buri kwezi (ndashaka kurongora muri 2009)(ndikwihuta se?).ikintu cyambabaje nuko iyo myaka yose nakundanye n'uwo mukobwanaramwubahaga cyane numva ntamusa k'igutuba (nenose niyo mpamvu atamvamu mutwe?) cg (bwari ubwana?).okay. nabonye ugira inama umuntu ngaho sibiza niyo.bay yari innocent ndayambaje kandiMFITE NINDI NAMA. (HARI UMUKOBWA TWARYAMANYE RIMWE GUSA nyumaTWABONANYE umwana afite amezi 8 ubu abwira ko umwana ari uwanjye)(inama yawe irategerejwe).
bangambiki-Komera N. Ndahari wana kandi ndi tayari kugusubiza. Wakundanye n'umukobwa arangije aragusuzugura yishakira abandi!? Rakara umukureho umutima ubuzima burakomeza kandi ubuzima bwawe ntibwubatse kuri we. Ibagirwa ibyo mwakoranye byose niba ari n'amafoto uyabike kure ntukayarebe, ibitekerezo bye nibikuzamo ujye ubyirinda wikorere ibindi. Gutandukana mu buzima bibaho n'umugore mwashakanye iyo kabaye mugahemukirana cyane muratandukana. Wari waratinye kumusaba igituba wagize neza.
Ufite imyaka 28 watinze kurongora ariko ndabyumva si wowe ni ubushobozi,njye nashatse mfite imyaka 23 ndembejwe no kwifuza abakobwa kandi nigirira isoni nanirinda kwiruka mu bakobwa nk'umusazi ariko nubona ubushobozi uzahite urongora birinda ibibazo byinshi by'ubusingolo! Ntibiterwa n'igihe umaranye n'umukobwa mukundana burya n'igihe gito kiba gihagije iyo uzi kureba imyitwarire y'umukobwa. Ariko ujye witegereza ushishoze umukobwa uri mu isabwa yitwara nka maraika ujye umenya ko amareshyamugeni atariyo amutunga.
Amashuri? Byihorere sha. Ntabanganya amahirwe kandi ntihabaho amashuri habaho umugisha. Imbaga nyinshi y'abanyarwanda nta mashuri menshi ifite kandi turaho nanjye nta mashuri mfite, nzi gusoma ibyapa gusa!!!!(ni urwenya) Ubwo rero shahu shimira Imana uko yakugize yari izi impamvu, amashuri nta mashuri ubuzima burakomeza. Ba data batize baradutunze turakura.
Uwo wateye inda byo nta cyo nabivugaho, ni wowe uzi niba warayimuteye cyangwa niba atari byo!! Gira mahoro.
at 4:40 AM
Labels: kurambagiza
Subscribe to: Post Comments (Atom)


text:
Reba Video
Igitsina
Mbese Igituba Kiranuka
Si ngombwa guhora woza mu igituba kuko igituba gifite uburyo kiyozamo ubwacyo! Umuco wacu wadushyizemo ko ari ikibi, gisa nabi, kinuka, kigira umwanda (ubu se umugore yahera he agira ubuzima bwiza bw'igitsina?) nuko umuco ukabwira abagore ko bagomba koza mo ngo gihumure neza! Amazi n'imiti na za prfum urunda mu igituba cyawe ngo urakivanamo bagiteri bishobora gutuma uhungabanya gahunda ya za bagiteri ziba mu gituba zicyoza zikanakirinda! Impumuro y'igituba isanzwe urayizi kandi n'iyo ihindutse urabimenya bitewe n'uburwayi.
INKURU BIFITANYE ISANO
Amazi mu Gituba:Mbese Nta Kibazo?
Imiterere y'Igituba
INKURU BIFITANYE ISANO
Amazi mu Gituba:Mbese Nta Kibazo?
Imiterere y'Igituba
Subscribe to: Post Comments (Atom)


text:
Nyamagabe: Abaturage barakangurirwa kugira uruhare mu bikorwa by’iterambere.
Abitabiriye inama bateze amatwi umuyobozi w’akarere ka Nyamagabe. Ihuriro ry’imiryango itari iya leta rikorera mu karere ka Nyamagabe rirakangurira abaturage bo muri aka karere kugira uruhare More...
Mu ntara y’Iburasirazuba igenamigambi ry’ibikorwa rizibanda ku bukungu
Igenamigambi ry’ibikorwa bigenewe abaturage muri uyu mwaka wa 2012, mu ntara y’iburengerazuba, ngo rizibanda  ku kuzamura ubukungu muri rusange hifashishijwe  ibikorwa bizabasha gutanga More...


text:
Ubwo Perezida Paul Kagame yagezaga ijambo ku bantu bitabiriye umuhango w’itora n’irahira rya Perezida wa Sena n’umwungirije kuri uyu wa kabiri tariki 14 Ukwakira, yagarutse ku nshingano n’imyitwarire igomba kuranga umuyobozi, aho yabibukije gukora inshingano zabo mu nyungu z’abaturage, amagambo asa n’aca amarenga ku byashijnwaga Dr Ntawukuriryayo mbere yo kweguzwa.
Ijambo rya Perezida Kagame ryibanze ku nshingano z’abayobozi, aho yavuze ko hari abayobozi bitwara nabi , bakitwara nk’abaturage basanzwe ndetse no guharanira inyungu zabo bwite bitwaje imyanya bariho kandi baratowe ngo bakorere rubanda. Yabwiye Makuza Bernard wabaye Perezida wa Sena ko kuba umuyobozi ari inshingano zikomeye. Yagize ati : “ …Umunsi nk’uyu rero tugutoye nka Perezida wa Sena, njye numva biba byibutsa uburemere n’inshingano biri mu buyobozi, kandi aba akwiye kubahiriza mu nyungu rusange kurusha inyungu ze bwite.”
Yakomeje abwira abayobozi muri rusange, agira ati : “ Iyo uvuze ubuyobozi hari abumva ikuzo , akumva inyungu ze zimureba, yarangiza akajya mu bintu bisanzwe. Akibagirwa aho ava n’aho ajya , akibagirwa ikimushyize muri uwo mwanya, ……. Kubera inyungu ze n’ikuzo cyangwa umutungo cyangwa ibindi , akibona , akireba akareba uwo bava inda imwe cyangwa akareba umuryango we , akareba n’ibyo arya akarekera aho. Ntabwo ari uko ubuyobozi bwakagombye kuba bumeze.”
Ijambo rya Perezida Kagame rikaba rivuga mu marenga ku myitwarire mibi abasenateri bashinjaga Dr Ntawukuriryayo Jean Damascene mbere yo kweguzwa, aho Abasenateri bamushinjaga gukoresha nabi umutungo wa Leta mu nyungu ze bwite , nk’aho bavuze ko yakiriye abashyitsi muri The Manor Hotel agakoresha miliyoni ebyiri zirenga, kwigwizaho ibintu birengeje kamere nko kwigwizaho ibikoresho byo mu rugo birenze urugero, gutegekesha igitugu, kudakorana neza na biro ya Sena, kwivanga mu kazi katari ake n’ibindi.
Bikaba byaranavuzwe ko Ntawukuriryayo yaba yaragiye agirwa inama , nyamara ntazikurikize .
Perezida Kagame akaba yakomeje asaba umuyobozi wumva akeneye gukorera igihugu no gufatanya n’abagizi ba nabi guhitamo kimwe , agakorera igihugu cyangwa agahitamo kujya gufatanya n’abanzi, birirwa basebya igihugu ku busa.


text:
Hari ibintu 8 Imana izakorera uzanesha isi umubiri na Satani
1.Ibyahishuwe 21:7 (Unesha azaragwa byose, nanjye nzaba Imana ye na we abe umwana wanjye).
2. Ibyahishuwe 3:21 (Unesha nzamuha kwicarana nanjye ku ntebe yanjye y’ubwami, nk’uko nanjye nanesheje nkicarana na Data ku ntebe ye).
3. Ibyahishuwe 3:12 (Unesha nzamugira inkingi yo mu rusengero rw’Imana yanjye kandi ntazasohoka ukundi, nanjye nzamwandikaho izina ry’Imana yanjye n’iry’ururembo rw’Imana yanjye ari rwo Yerusalemu nshya, izamanuka iva mu ijuru iturutse ku Mana yanjye, kandi nzamwandikaho izina ryanjye rishya).
4. Ibyahishuwe 3:5 (Unesha ni we uzambikwa imyenda yera, kandi sinzahanagura izina rye na hato mu gitabo cy’ubugingo, ahubwo nzatūrira izina rye imbere ya Data n’imbere y’abamarayika be).
5. Ibyahishuwe 2:26 (Unesha akitondera imirimo yanjye akageza ku mperuka, nzamuha ubutware bwo gutwara amahanga yose).
6. Ibyahishuwe 2:11 (Unesha nta cyo azatwarwa n’urupfu rwa kabiri.)
7. Ibyahishuwe 2:17 (Unesha nzamuha kuri manu yahishwe, muhe n’ibuye ryera ryanditsweho izina rishya ritazwi n’umuntu wese keretse urihabwa).
8. Ibyahishuwe 2:7 (Unesha nzamuha kurya ku mbuto z’igiti cy’ubugingo kiri muri Paradiso y’Imana.)
source: social media


text:
Muri Werurwe 2016, Intara y’Iburengerazu yari yatanze amezi atatu kugira ngo abayobozi bihaye amafaranga muri VUP batayakwiye bayagarure.
Iki cyemezo cyagombaga kurangirana na tariki 30 Kamena 2016, nyuma y’iyi tariki abatarabyubahirije bakaba baragombaga gukurikiranwa bakayagarura ku ngufu za Leta.
Mu gutanga urutonde rw’abagomba gukurikiranwa, uturere ngo twakozemo amakosa nk’uko byasobanuwe n’Umunyamabanga Nshingwabikorwa w’Intara, Jabo Paul, mu nama y’umutekano y’intara yaguye yo kuri uyu wa 02 Knama 2016.
Ati ˝Itariki ya 30 Kamena igeze, twatse lisiti ariko baduha izirimo amakosa, twarongeye dusubiza ayo malisiti mu turere tubasaba raporo nzima, ariko na n’ubu. Izo raporo nimurenza kuri 15 Kanama mutaziduhaye, tuzabagaragaza nk’abafatanyije n’abanyereje, izo na zo zizaba ari baringa.˝
Jabo avuga ko bibabaje kuba abakozi bahembwa na Leta, ibaha amafaranga yo kugeza ku baturage batishoboye bakayitwarira, ndetse ntibagire ubushake bwo kuyasubiza.
Ku ruhande rw’abayobozi b’uturere, nubwo batagaragaza impavu yo gukereza aya malisiti, bavuga ko bagiye guhita bayatanga, aho bavuga ko ibyari bigoye babirangije.
Umuyobozi w’Akarere ka Karongi, Ndayisaba Francois, ati ˝Amazina yose turayafite, abapfuye, abahunze n’abahari, igisigaye ni ukunoza gahunda mu minsi mike tukaba twatanze urutonde.˝
Imibare yo muri Kamena 2016 yagaragazaga ko mu Ntara y’Iburengerazuba habarurwa agera kuri miliyari 2 n’ibihumbi 100FRW ya VUP yanyerejwe n’abayobozi mu nzego zitandukanye mu gihe yari ayagenewe abatishoboye.


text:
sam.
13
nov.
2010
ISOMO RYA MBERE
Isomo ryo mu gitabo cy’Umuhanuzi Malakiya (Mal 3, 19-20a)
19Dore haje Umunsi utwika nk’itanura; abirasi bose n’abagome bakazagurumana nk’ibyatsi. Umunsi uje uzabahindura umuyonga, uwo ni Uhoraho, Umugaba w’ingabo ubivuga, nta cyo uzabasigira na busa, cyaba umuzi cyangwa ishami. 20Naho mwebwe abubaha izina ryanjye, izuba ry’ubutabera rigiye kubarasiraho, ribazanire agakiza mu mirasire yaryo.
ZABURI (Zab 98 (97),5-6,7-8,9)
Inyik/ Uhoraho aje gutegeka isi,
no kuyicira urubanza rutabera.
Nimucurangire Uhoraho.
ku nanga no mu majwi y’indirimbo,
mu karumbeti no mu ijwi ry’impanda,
nimusingize Umwami, Uhoraho.
Inyanja niyorome hamwe n’ibiyirimo,
isi yose hamwe n’abayituye.
Inzuzi nizikome mu mashyi,
n’imisozi ivugirize impundu icyarimwe.
Nimusingize Uhoraho kuko aje gutegeka isi,
azacira isi urubanza rutabera,
arucire n’imiryango mu butarenganya bwe.
ISOMO RYA KABIRI
Isomo ryo mu ibaruwa ya kabiri Mutagatifu Pawulo Intumwa yandikiye Abanyatesaloniki (2 Tes 3,7-12)
Bavandimwe, 7muzi neza ukuntu mugomba kudukurikiza: nta bwo twigeze tuba inkorabusa iwanyu. 8Nta n’ umwe twigeze dusaba umugati wadutunze ; ahubwo ijoro n’ amanywa, mu mvune n’imiruho, twarikoreraga ubwacu kugira ngo hatagira n’umwe muri mwe tugora. 9Si ukuvugako tutari tubifitiye uburenganzira, ahubwo twashakaga kubabera urugero rnukurikiza. 10Igihe twari iwanyu twabahaye uyu rnugarnbi tuti «Niba hari udashaka gukora, ajye areka no kurya!» 11None dusigaye twumva ko muri mwe harimo abandaraye ntibagire icyo bakora, ahubwo bakivanga muri byose. 12Abameze batyo tubategetse kandi tubasabye ibi ngibi muri Nyagasani Yezu Kristu: nibajye bakora mu ituze, batungwe n’umugati baruhiye ubwabo.
IBANGONDIRIMBO RIBANZIRIZA IVANTILI (Lk 21, 28)
Alleluya Alleluya.
Nirnwubure urnutwe rnukornere,
Kuko uburokorwe bwanyu bwegereje.
Alleluya.
IVANJILI
+ Amagambo yo mu Ivanjili ntagatifu uko yanditswe na Luka (Lk 21,5-19)
Muri icyo gihe, 5bamwe mu bigishwa ba Yezu barataga uko Ingoro y’Imana itatse amabuye meza n’ibintu by’agaciro bari batuye, Yezu arababwira ati 6«Mu byo mureba byose hazaza igihe hatazagira ibuye risigara rigeretse ku rindi, byose bizasenywa. » Baram ubaza bati «Mwigisha, ibyo bizaba ryari kandi ikimenyetso cy’uko bigiye kuba kizaba ikihe?» 8Nuko Yezu arabasubiza ati «Muramenye ntihazagire ubayobya! Kuko hazaduka benshi bitwaje izina ryanjye, bavuga ngo ‘Ni jyewe Kristu!’ kandi ngo ‘Igihe kiregereje!’ Ntimuzabakurikire ! 9Nimwumva bavuga intambara n’imidugararo ntimuzakuke umutima. Ibyo bigornba kuba, ariko ntibizaba ari byo herezo.»
10Arongera arababwira ati «Igihugu kizahagurukira ikindi, ingoma ishyamirane n’indi. 11Hazaba imitingito y’isi ikomeye, ahandi hatere ibyorezo n’inzara. Hazaba ibintu biteye ubwoba, n’ibimenyetso bikomeye biturutse ku ijuru. 12Ariko mbere y’ibyo byose bazabafata, babatoteze, babace mu masengero, babarohe mu buroko ; bazabajyana imbere y’abami n’abatware, babaziza izina ryanjye. 13Ibyo bizatuma mumbera abagabo. 14Muzirinde guhagarika umutima mwibaza uko muziregura, 15kuko ubwanjye nzabaha imvugo n’ubuhanga, abanzi banyu batazashobora kurwanya cyangwa kuvuguruza. 16Ndetse muzatangwa n’ababyeyi, n’abo muva inda imwe, na bene wanyu, n’incuti zanyu, bazicisha benshi muri mwe, 17kandi muzangwa na bose muzira izina ryanjye. 18Nyamara mumenye ko nta gasatsi na kamwe ko ku mutwe wanyu kazagira icyo kaba. 19Mu bwiyumanganye bwanyu ni ho muzarokora ubuzima bwanyu !»


text:
mar.
21
août
2012
ISOMO RYA MBERE
Isomo ryo gitabo cy’Umuhanuzi Ezekiyeli (Ezk 16, 1-15.59-60.63)
1Uhoraho ambwira iri jambo ati 2“Mwana w’umuntu, menyesha Yeruzalemu amahano yose yakoze. 3Uzavuge uti ‘Dore uko Nyagasani Uhoraho abwira Yeruzalemu : Inkomoko yawe n’amavukiro yawe ni igihugu cya Kanahani; so yari umuhemori, na nyoko ari Umuhetikazi. 4Umunsi uvuka ntibakugenye, ntibakuhagije amazi ngo bagusukure, ntibagusize umunyu habe no kwirirwa bagufubika n’udutambaro. 5Nta n’umwe wigeze akurebana impuhwe, ngo abe yagukorera umwe muri iyo mirimo abitewe n’imbabazi akugiriye; ahubwo wajugunywe mu gasozi kuko umunsi uvutse wari uteye ishozi.
6“Nanyuze hafi yawe nkubona wigaragura mu maraso yawe, ariko n’ubwo wari ukigaragura mu maraso yawe bwose ndakubwira nti ‘Baho’. 7Ubwo ndagukuza nk’icyatsi mu murima ; uriyongera, uragimbuka ugera aho uba inkumi nziza ; upfundura amabere, umusatsi wawe urakura uba mwinshi, ariko ubwo wari ucyambaye ubusa. 8Nza kunyura hafi yawe ndakubona nsanga ugeze mu gihe cyo kubengukwa, ngufubika igishura cyanjye ndakwambika. Nakurahiye ko ntazaguhemukira tugirana isezerano – uwo ni Nyagasani Uhoraho ubivuze – maze uba uwanjye. 9Nagushyize mu mazi nkuhagira amaraso yari akuzuyeho maze ngusiga amavuta ; 10nkwambika imyenda itatse amabara yose n’inkweto z’uruhu runogereye, ngukenyeza umwenda w’ihariri ngerekaho n’igishura cy’akataraboneka. 11Nagusesuyeho imitamirizo, nkwambika imiringa ku maboko n’urunigi mu ijosi. 12Nashyize impeta ku zuru ryawe n’amaherena ku matwi yawe, nkwambika ikamba ritagira uko risa ku mutwe wawe. 13Wari wisesuyeho imitamirizo ya zahabu n’umuringa, wambaye imyenda y’ihariri y’akataraboneka n’indi itatse amabara yose, ugatungwa n’ifu y’inono, ubuki n’amavuta ; bityo ugenda urushaho kugira uburanga maze umera nk’umwamikazi. 14Uburanga bwawe bwatumye wamamara mu mahanga kuko butagiraga amakemwa, wabukomoraga ku ikuzo ryanjye ribengerana ; uwo ni Nyagasani Uhoraho ubivuze.
15“Nyamara wiringiye uburanga bwawe, wishingikiriza ubwamamare bwawe ujya mu buraya ; usambana n’abahisi n’abagenzi. 59Nuko rero Nyagasani Uhoraho aravuze ati ‘Nzakugenzereza nk’uko wangenje, wowe warenze ku ndahiro ukageza n’aho wica amasezerano. 60Nyamara jyewe nzibuka Isezerano nagiranye nawe igihe cy’ubuto bwawe, maze nzagushyirireho Isezerano rihoraho, 63ubonereho no kwibuka kandi ukorwe n’isoni ; muri uko kumwara kwawe woye kongera kubumbura umunwa igihe nzaba nakubabariye ibyo wakoze byose, uwo ni Nyagasani Uhoraho ubivuze.”
INDIRIMBO (Izayi 12, 2, 4b-5a, 5b-6)
Inyik/ Iyo uburakari bwawe bucogoye, urampoza.
Dore Imana Umukiza wanjye,
ndamwiringira kandi sinkigira ubwoba,
kuko imbaraga zanjye n’indirimbo yanjye ari Uhoraho,
wambereye agakiza.
Nimushimire Uhoraho murate izina rye,
nimwamamaze ibikorwa bye mu mahanga.
Nimuririmbe Uhoraho,
kuko yakoze ibintu by’agatangaza.
Nimubyamamaze mu nsi hose ;
rangurura ijwi uvuze impundu wowe utuye i Siyoni,
kuko Nyirubutagatifu wa Israheli,
utuye iwawe rwagati ari Igihangange !
IBANGONDIRIMBO RIBANZIRIZA IVANJILI (1Tes 2, 13)
Alleluya Alleluya.
Nimwakire ijambo ry’Imana :
ntabwo ari ijambo ry’abantu,
ahubwo ni Imana ubwayo ibavugisha.
Alleluya.
IVANJILI
+ Matayo (Mt 19, 3-12)
Muri icyo gihe, 3Abafarizayi begera Yezu bamubaza bamwinja bati “Ese biremewe ko umugabo yasenda umugore we ku mpamvu ibonetse yose ?” 4Arabasubiza ati “Ntimwasomye ko kuva mu ntangiriro, Rurema yabaremye ari umugabo n’umugore, 5kandi ko yavuze ati ‘Ni cyo gituma umugabo azasiga se na nyina kugira ngo yegukire umugore we, maze bombi bakaba umubiri umwe gusa’? 6Bityo rero ntibaba bakiri babiri, ahubwo baba umubiri umwe. Nuko rero icyo Imana yafatanyije, umuntu ntakagitandukanye !” 7Baramubaza bati “Ariko se, ni iki gituma Musa yategetse gutanga urwandiko rw’isenda, mbere yo kwirukana umugore ?” 8Arabasubiza ati “Ni umutima wanyu w’indashoboka watumye Musa abemerera kwirukana abagore banyu, ariko si ko byahoze. 9Naho jye mbabwiye ko umuntu wese wirukanye umugore we – uretse iyo babanaga bitemewe n’Amategeko – kandi akazana undi, aba asambanye.”
10Abigishwa baramubwira bati “Niba ari uko bimeze ku mugabo n’umugore, ikiruta ni ukudashaka.” 11Ni ko kubasubiza ati “Bose ntibumva iyo mvugo, kereka ababihawe bonyine. 12Koko rero hariho abantu bavutse ari ibiremba, hari abandi babigizwe n’abantu, kandi hari n’abandi bigize batyo kubera Ingoma y’ijuru. Ushobora kumva, niyumve !”


text:
Amateka atari meza yaranze u Rwanda yavukije bamwe mu banyarwanda amahirwe yo gukura bavuga Ikinyarwanda nk’ururimi kavukire, bituma aho baboneye urubuga rwo kuruvuga barugoreka.
Nk’uko amateka y’u Rwanda abigaragaza Abanyarwanda benshi batangiye guhunga igihugu cyababyaye bagana mu bihugu birukikije ndetse no mu mahanga ya kure kuva mu mwaka wa 1959, bitewe n’ubwicanyi n’itotezwa byakorerwaga Abatutsi nyuma byaje no kubyara Jenoside yakorewe Abatutsi mu 1994.
Mu guhungira mu mahanga, Abanyarwanda bavukiyeyo, bakahakurira, byabaye ngombwa ko bakoresha indimi zaho kugira ngo bashobore kubaho. Ibyo byatumye Ikinyarwanda gisigara gikoreshwa iyo babaga bari mu miryango iwabo gusa, bituma batabashaga kwiga imyandikire n’ikibonezamvugo byacyo.
Umwe mu banyarwanda utarashatse ko izina rye ritangazwa, wakuriye muri Uganda yatangarije IGIHE ko impamvu agoreka ikinyarwanda ari uko kimugora kukivuga neza ndetse no kucyandika. Agira ati “Nakuze nkivanga n’ikigande bitewe n’uko navukiye muri Uganda. Nahigiye amashuri abanza kandi nta Kinyarwanda twahuraga na cyo. Nyuma tugarutse mu Rwanda, nakomereje amashuri yisumbuye. Ni ho nigiye bike mu byo mbasha kuvuga no kwandika neza.”
Yakomeje atangaza ko n’ubwo ababyeyi be bageragezaga kumwigisha Ikinyarwanda mu gihe babaga Uganda, bitamworoheraga kubimenya neza kuko yakomezaga kukivanga n’Ikigande yakoreshaga ku ishuri.
Niyomugabo Cyprien, Intebe y’Inteko Nyarwanda y’Ururimi n’Umuco yagize icyo abitangazaho, agaragaza ko amateka adakwiye kuba intandaro yo gupfa k’ururimi, ahubwo ko buri munyarwanda wese akwiye gukora uko ashoboye, akagira umuhate n’inyota byo kumenya neza ururimi rwe kavukire kuko ari ishema ry’umunyarwanda wese.
Nk’uko Inteko Nyarwanda y’Ururimi n’Umuco idahwema kubivuga, abanyarwanda bose bakaba bashishikarizwa guharanira icyateza imbere ururimi rwabo, bakirinda icyatuma rusaza ndetse runavangirwa kuko ari rwo ndangamuntu yabo ya mbere.


text:
Urashaka umugisha w’Imana mu buzima bwawe ?! (Igice cya 1) Pst Desire Habyarimana
« Benshi bashaka gutona ku mutware, ariko Uwiteka ni We ucira abantu imanza » Imigani 29:26
Umugisha ni iki ? Iyo umuntu yateye imbere, yashatse, yabyaye, yize agatsinda, yabonye akazi keza… byose bisobanurwa umugisha umuntu yagize mu buzima busanzwe. Ku bakijijwe, umugisha utangwa n’Imana kuko Abaroma 8:32 handitswe ngo « Mbese ubwo itimanye Umwana wayo ikamutanga ku bwacu twese, izabura ite kumuduhana n’ibindi byose ? »
Burya iyo abantu biba, baraguza… baba bashaka umugisha ku buzima bwabo nyamara batazi ko umugisha utangwa na kristo Yesu. Niba ubayeho mu buzima butandukanye n’umugambi w’Imana, sanga Kristo kuko icyo yerekaniwe ari ukumaraho imirimo ya Satani, kandi agakiza ke kadukuyeho umuvumo wose ku bwo kwizera (1Yohana 3:8).
Yesu yambaye ubusa ngo twambare, imibyimba ye ni yo idukiza, intimba zacu ni zo yishizeho (Yesaya 53 :4) kandi yambaye ikamba ry’amahwa kugira ngo akureho umuvumo w’ubutaka. Igihano kiduhesha amahoro cyari kuri we ! Amaraso yose yavuye yari afite icyo asobanura.
Ariko habaho n’umugisha w’uburyo bw’umwuka. Umugisha w’umwuka n’amavuta y’Umwuka agendana n’umuntu aho ari hose. Mu bundi buryo n’umugambi w’Imana ugendana n’umuntu, kandi iyo migisha tuyinjizwamo n’amaraso ya Kristo Yesu. Turi abo Imana yaremye ituremeye imirimo myiza muri Kristo Yesu ngo tuyigenderemo (Abefeso 2:10).
Satani yarwanije umugisha w’Imana ku muntu kuva muri Edeni, ariko natwe turwane kugira ngo twinjire mu mugambi w’Imana ku buzima bwacu. Iyo abantu bananiwe kwinjira mu mugambi w’Imana, bashaka kwicira inzira ngo babone ibisa n’umugisha ariko itari yo.
Muri Edeni babonye ubwiza bw’Imana bubavuyeho, Adamu na Eva biremera ibicocero. Byari ibintu bisa n’imyenda, ariko itari yo. Icyaha gikura umuntu mu mahoro. Iyo abantu benshi bavuye mu bwiza bw’Imana kubera icyaha, bahita bashaka ibindi byabahesha amahoro: kuririmba cyane, kuba incuti ya Pasteur, gusenga cyane (ariko atihannye icyamwambuye ubwiza bw’Imana), gutanga amaturo (ariko afite umutima umucira urubanza)...
N’ubwo wakora ibingana iki utihannye, nta cyagarura ubwiza bw’Imana kuko imirimo izagenda iduherekeje ariko hazabanza wowe, niwemerwa imirimo uzayihemberwa. Ariko amaraso ya Kristo agarura ubwiza bw’Imana umuntu yatakaje, kuko Imana yiyunze n’abantu ku bw’umusaraba n’amaraso ya Kristo (Itangiriro 3:7).
Urubyiruko aho gushaka umugisha ku buzima bwabo usanga bashaka ibindi byatuma abantu babakunda; abubatse ingo aho gushaka umugisha w’Imana ku buzima bwabo usanga bashaka kubahwa ku ngufu, bakabyita ngo ni ukurwanira uburenganzira bwabo. Ariko muhindure, mubanze mushake umugisha w’Imana ku buzima bwanyu muzabona ibyiza byose bibajeho.
Abandi bashaka gutona kuri ba shebuja, ariko banza ushake itanga icyubahiro kuko niyakureba neza nta we uzakureba nabi. Iyo ikubahishije urubahwa, ariko itakubashye nta wakureba n’irihumye. Iyo ndebye mu bana b’Imana, aho gushaka umugisha w’Imana usanga bashaka kujya mu myanya y’icyubahiro mu nzu y’Imana, bakabirwanira bakabyanganira. Ariko iyo winjiye mu mugambi w’Imana, ikurutisha bagenzi bawe (Zaburi 91:14-16) kandi nugira umwete wo kubaha amategeko yayo izakugira umutwe ntizakugira umurizo (Gutegeka kwa kabiri 28:13).
Dushake umugisha w’Imana ku buzima bwacu, ibindi byose bizakurikira kandi Imana yishimira kuduha imigisha yose yo muri Kristo Yesu. Niduhagarara mu kumvira Imana nta cyo izatwima, kuko iyaduhaye Kristo izamuduhana n’ibindi byose.
Nta cyasimbura ubwiza bw’Imana ku buzima bwawe. Ntuzabure rero gushaka mu maso y’Imana. Niwaba incuti y’Imana, ibindi byose bizakunda. Ariko nudashaka Imana, ibindi byose bisa nk’imigisha bifite igihe gito.
Ubutaha tuzabagezaho abagiye bagirira umugisha ku Mana ntuzacikwe!


text:
Poor service hinders development-Senator Tito Rutaremara
Photo: Senator Tito Rutaremara The visiting Senatorial committee on political and good governance in the Northern Province has encouraged leaders particularly Musanze district officials to improve on their More...
Komisiyo ya politiki n’imiyoborere myiza muri “Senat†iri mu ruzinduko mu ntara y’amajyaruguru
Mu ruzinduko abasenateri bagize komisiyo ya politiki n’imiyoborere myiza barimo mu ntara y’amajyaruguru, barashishikariza ubuyobozi bw’intara ndetse n’akarere ka Musanze  gutanga serivisi More...
Komisiyo y’ubukungu y’intumwa za rubanda yasuye akarere ka Gatsibo
umumuceri uhinze mu gishanga cya Kanyonyomba  Intumwa zigize umutwe w’abadepite zihuriye muri komisiyo y’ubukungu zirashishikariza abaturage bahinga umuceri mu karere More...
Nyamagabe: abasenateri barasaba ko abaturage batagomba guhutazwa kubera imihigo
Komisiyo ya sena yerekwa uko imihigo ishyirwa mu bikorwa Komisiyo ya Senat ishinzwe politike n’imiyoborere myiza, irasaba abayobozi guhera ku rwego rw’ ibanze ko bagomba gushyira neza mu bikorwa More...
Abasenateri bagiranye inama nyunguranabitekerezo n’akarere ka Nyamasheke
Komisiyo ya politiki n’imiyoborere myiza muri Sena yagiranye inama nyunguranabitekerezo n’ubuyobozi, sosiyete sivile ndetse n’abafatanyabikorwa bo mu karere ka Nyamasheke, ku birebana n’uruhare More...
Abasenateri bemeye kubakorera ubuvugizi ku bibazo bijyanye n’ubuhinzi
Abasenateri bagize komisiyo y’ubukungu Ubwo basuraga ibikorwa bitandukanye mu karere ka Nyamagabe, bamwe mu basenateri bagize Komisiyo ifite ubukungu mu nshingano mu nteko ishinga mategeko umutwe wa Sena, More...
Abasenateri basuye akarere ka Kirehe mu rwego rwo kureba ibikorwa bitandukanye bihakorerwa.
Tariki ya 5 mutarama, 2012 itsinda ry’abasenateri ryasuye ibikorwa bitandukanye mu karere ka Kirehe mu ntara y’iburasirazuba cyane cyane ibikorwa by’ubuhinzi. Uru rugendo rwari rugamije gusura More...